ΟΛΑ πάνε στραβά για την Φαίη Σκορδά! Σε πανικό η παρουσιάστρια! Δίνει τέλος - Newsblog.gr\nΟΛΑ πάνε στραβά για την Φαίη Σκορδά! Σε πανικό η παρουσιάστρια! Δίνει τέλος\nΌπως φαίνεται η φετινή χρονιά μόνο γουρλίδικη δεν είναι για την Φαίη Σκορδά. Μπορεί να μας αποκάλυψε φέτος τον νέο έρωτα της μετά απο ένα χρόνο σχέσης, και στα αισθηματικά της να πηγαίνει καλά, τα επαγγελματικά της όμως έχουν πιάσει πάτο. Μέσα σε όλα αυτά κόλλησε και κορονοϊό και αναγκάστηκε να μείνει σε καραντίνα στο σπίτι…..\nΕκεί που έλεγαν όλοι ότι με την επιστροφή της στο κανάλι μετά την καραντίνα που πέρασε και με δεδομένο ότι ο κόσμος βρίσκεται όλος κλεισμένος μέσα, τα νούμερα θα ανέβουν, η Φαίη και το επιτελείο της γράφουν μονοψήφια τραγικά νούμερα τηλεθέασης!\nΣίγουρα δεν πρέπει να ξαναφωνάξει αυτόν που της έκανε ποδαρικό φέτος. Τώρα βέβαια αν βολεύεται με το instagram και τις φωτογραφήσεις και τα ρούχα, αλλάζει το πράγμα και πάμε πάσο.\nΔείτε τα νούμερα τηλεθέασης που έκανε χτες η Φαίη με όλον τον κόσμο σπίτι και πραγματικά θα γελάτε!\nSTAR ΣΤΗ ΦΩΛΙΑ ΤΩΝ ΚΟΥ ΚΟΥ 17.2% 14%\nSTAR ΑΛΗΘΕΙΕΣ ΜΕ ΤΗ ΖΗΝΑ 12.1% 12.7%\nΣΚΑΪ ΑΤΑΙΡΙΑΣΤΟΙ 11.6% 19.3%\nΑΝΤ1 ΤΟ ΠΡΩΙΝΟ 9.8% 9.4%\nΣΚΑΪ ΜΕΣΗΜΕΡΙ ΜΕ ΤΟΝ ΓΙΩΡΓΟ ΛΙΑΓΚΑ 9.6% 13.4%\nALPHA ΕΚΤΟΣ ΓΡΑΜΜΗΣ ΣΤΟΝ ALPHA 8.7% 8.7%\nOPEN ΕΥΤΥΧΕΙΤΕ! 8.5% 8.3%\nMEGA MEGA MAGAZINO 6.5% 4.4%\nEPT1 ΕΠΙΚΟΙΝΩΝΙΑ 5,2% 4,4%


Τα διόδια της Εγνατίας, οι κοσμικές σήραγγες του Hawking και η επικινδυνότητα της παράκαμψης της Καβάλας – Καβάλα\n6 Ιουνίου, 2017 Εφημερίδα Καβάλα\t0 Σχόλια\nΟ πρώην πρόεδρος του ΤΕΕ Α.Μ. κ. Λάζαρος Βασιλειάδης τονίζει τα εξής:\n«Υπάρχουν πολλοί λόγοι που μπορεί να προβάλλει ο καθένας προκειμένου να δικαιολογήσει την αντίθεσή του σε πολιτικές που επιβάλλουν νέα διόδια στους ελληνικούς αυτοκινητόδρομους. Είναι αφοπλιστικά αυτονόητο ότι σε ένα σύγχρονο κράτος που σέβεται τον πολίτη, τα τέλη διοδίων πρέπει να προορίζονται αποκλειστικά για τη συντήρηση των δρόμων, επομένως για την ασφάλεια των χρηστών και των περιουσιών. Παρόμοια τέλη εισπράττονται μέσω του ειδικού φόρου στα καύσιμα αλλά και μέσω των τελών κυκλοφορίας που διαρκώς αυξάνονται. Όλοι όμως έχουμε προσωπική εικόνα ως χρήστες ότι οι δρόμοι δεν συντηρούνται επαρκώς, αντιθέτως υπάρχουν σημεία ιδιαίτερα επικίνδυνα. Από την άλλη, τα έσοδα από τα διόδια δεν προορίζονται για τη βελτίωση του δικτύου αλλά καλύπτουν αλλότριες ανάγκες π.χ την αποπληρωμή του χρέους, ή ακόμη χειρότερο, τις επιθυμίες των υποψήφιων παραχωρησιούχων. Ειδικότερα για την περιοχή μας, δεν είναι υπερβολικός ο ισχυρισμός ότι τα πολλά και ακριβά διόδια στην Εγνατία οδηγούν την Καβάλα και γενικά την Περιφέρεια ΑΜΘ σε απομόνωση. Αυτό που συμβαίνει όμως με την τελευταία ΚΥΑ για την τοποθέτηση νέων μετωπικών και πλευρικών διοδίων, σχεδόν σε κάθε είσοδο και έξοδο της Εγνατίας ξεπερνά κάθε όριο λογικής, κάθε όριο φαντασίας.\nΕύστοχα υποστηρίζουν οι γνωρίζοντες ότι η Εγνατία δεν θα είναι πλέον ο οδικός αναπτυξιακός άξονας που φέρνει λαούς και τοπικές κοινωνίες πιο κοντά αλλά ένα σύμπλεγμα διοδίων με ενδιάμεσα τμήματα οδικού άξονα. Κυβέρνηση και ΤΑΙΠΕΔ επισπεύδουν την κατασκευή νέων διοδίων προκειμένου το προϊόν να γίνει ελκυστικότερο στους υποψήφιους παραχωρησιούχους, που δεν είναι λίγοι.\nΟ Stephen Ηawking θα αισθάνεται βαθειά ικανοποίηση βλέποντας να επιβεβαιώνονται οι θεωρίες του περί κοσμικών σηράγγων.\nΜε λίγη δόση φαντασίας, τα αμέτρητα μετωπικά και πλευρικά διόδια θα μετατρέψουν την Εγνατία Οδό σε μια ιδιότυπη χωροχρονική κοσμική σήραγγα. Οχήματα και οδηγοί, όσοι κάνουν το λάθος να εισέλθουν σ’ αυτήν, θα μπορέσουν να πραγματοποιήσουν ένα ταξίδι πεπερασμένης απόστασης που ίσως τους οδηγήσει σε έναν προορισμό που θα μπορούσε να είναι έτη φωτός μακριά μέσω του συμβατικού χώρου. Και ποιος ξέρει ακόμη, ίσως καταφέρουν να επιστρέψουν πριν από τη στιγμή που ξεκίνησαν.\nΕίναι αλήθεια πως τα χρονικά περιθώρια για μια αποτελεσματική αντίδραση είναι περιορισμένα. Ο αγώνας των φορέων και των τοπικών κοινωνιών πρέπει ασφαλώς να είναι πολιτικός με την έννοια της άσκησης πίεσης προς την κεντρική εξουσία, κινηματικός με την έννοια της μαζικής αντίδρασης αλλά και νομικός με την άσκηση των ενδεδειγμένων ένδικων μέσων. Παρακάμπτοντας χάριν οικονομίας όσα επιχειρήματα έχουν διατυπωθεί, καταθέτω μια νέα παράμετρο που κατά την άποψή μου καθιστά την τοποθέτηση διοδίων, ειδικά στο τμήμα της παράκαμψης της Καβάλας από τον Άγιο Σίλα μέχρι την Άσπρη Άμμο, απαγορευτική:\nΤο τμήμα της παράκαμψης Καβάλας είναι το πλέον επικίνδυνο τμήμα της Εγνατίας από την Ηγουμενίτσα μέχρι τον Έβρο. Το ομολογούν μελετητές της Εγνατίας, το γνωρίζει το Παρατηρητήριο Οδικής Ασφάλειας του ΤΕΕ, το γνωρίζει το Παρατηρητήριο της Εγνατίας Οδού, το γνωρίζουν όλοι όσοι ασχολούνται με την οδική ασφάλεια, το μαρτυρεί το ανώτατο όριο ταχύτητας των 70 Km/h, το επιβεβαιώνουν τα ατυχήματα που έχουν συμβεί μέχρι τώρα. Προς επιβεβαίωση των παραπάνω, στα πλαίσια των πρόσφατων συζητήσεων για τον Ε61 οι μελετητές ενημέρωσαν για τις προσπάθειες αναζήτησης βελτιωτικών λύσεων που αφορούν την παράκαμψη, που όμως δεν τελεσφόρησαν. Επομένως, πριν η πολιτεία σκεφτεί να τοποθετήσει νέα διόδια, οφείλει να πάρει όλα εκείνα τα μέτρα ώστε να αρθεί η επικινδυνότητα του συγκεκριμένου δρόμου, προς χάριν της ασφάλειας των πολιτών που έτσι κι αλλιώς πρέπει να έχει προτεραιότητα. Είναι αδιανόητο, οι πολίτες που συνέβαλαν μέσω της φορολογίας στην κατασκευή των αυτοκινητοδρόμων, να καλούνται σε πρόσθετη επιβάρυνση με διόδια για ένα δίκτυο που δεν παρέχει ασφάλεια.\nΠαράλληλα λοιπόν με όσα έχουν αποφασιστεί, πρέπει άμεσα να γίνουν οι απαραίτητες τεχνικές και νομικές ενέργειες προβάλλοντας το θέμα της επικινδυνότητας, ως απάντηση στην πρόκληση για την κατασκευή νέων διοδίων.\nΔεν πρέπει να μας διαφεύγει ακόμη ότι είμαστε μια Επαρχία, μια Περιφέρεια της Ευρώπης, συνεπώς η ασφάλεια του συγκεκριμένου τμήματος αφορά όλους τους Ευρωπαίους πολίτες-χρήστες και επομένως μπορούμε να απευθυνθούμε και στα αρμόδια κοινοτικά όργανα.\nΤο θέμα της επικινδυνότητας μπορεί να αποτελέσει την κερκόπορτα που θα οδηγήσει στην ακύρωση της κατασκευής των διοδίων τουλάχιστον της παράκαμψης της Καβάλας, αίτημα που ορθώς είναι στην προτεραιότητα των φορέων. Όσο για τους υπόλοιπους σταθμούς διοδίων που σχετίζονται επίσης με τις δεσμεύσεις λόγω των μνημονίων, η απάντηση συνοδεύεται με πολλά ερωτηματικά. Καλή επιτυχία στους αγώνες που άργησαν να έρθουν.\nΚαβάλα, 05 Ιουνίου 2017\n← Με μεγάλη επιτυχία πραγματοποιήθηκε η Γιορτή σαρδέλας και μυδιού στην Κεραμωτή


Top 20 Comic Book Movies: 10-6 - Comicdom\nComicdom\tMarch 17th, 2010 09:36 CategoriesComics Int, Movie Reviews, Movies, Reviews, Top 20 Comic Book Movies, Top Lists, US Comics\nTags Christopher Reeve, Disney, Gene Hackman, Ghost World, Joe Johnston, Margot Kidder, Richard Donner, Rocketeer, Scarlett Johansson, Superman, The Crow, Thora Birch, Warner Bros\nΣτο νοερό κάδρο που πλαισιώνουν το σκαμπρόζικο φρύδι της Jennifer Connelly και το ερολφλυνικό μουστάκι του Timothy Dalton, αναπνέει η ταινία του Joe Johnston με εισπνοές νοσταλγικής, ρετρό αύρας αλλά και εκπνοές στακάτου ρυθμοκαπνού μιας λιτά και υποδειγματικά στημένης περιπέτειας.\nΣε μεγάλο βαθμό πιστή στο όραμα και στο ομώνυμο comic του Dave Stevens, (που συνέγραψε το screenplay και επιπλέον διατέλεσε χρέη συμπαραγωγού) μας μεταφέρει στο Hollywood των thirties και μας παραθέτει με pulp/swashbuckling πινελιές τις περιπέτειες ενός νέου πιλότου με ένα σχεδιασμένο από τον Howard Hughes jetpack. Στην πορεία εμπλέκονται ναζί και gangsters (αναπόφευκτα πλην απολαυστικά), η Bettie Page-esque, pinup γοητεία της τότε ενζενί Connelly, ένας υποδόρια αστείος και στιβαρός sidekick που αποδίδει άψογα ο Arkin και φυσικά ο μυστακιοφόρος villain, ο τότε James Bond, Timothy Dalton, που ακροβατεί ανάμεσα στην γκραν γκινιόλ υπερβολή και στο απαραίτητο cheesiness χωρίς να σκοντάφτει πουθενά.\nΗ αξία της ταινίας, συνοψίζεται στην ερμηνεία του άσημου τότε πρωταγωνιστή Campbell- πηγαία απολαυστική, προκαλεί άμεσα ενθουσιασμό και πασπαλίζει με στρατοσφαιρίσιο κονιορτό την κάθε θέαση της. Καρτ-ποστάλ καλυμμένη από αγνά, παστέλ χρώματα που υπερβαίνει το κλισέ Ντισνεϊκό πλαίσιο, το ROCKETEER αποτελεί το φιλμικό εφάμιλλο του ASTRO CITY: αριστουργηματικό μες στην απλότητά του.\nΜετά το origin story και τον αρχετυπική μάχη με τον Lex Luthor που μας χάρισε το Superman, ήρθε η ώρα για το αναπόφευκτο sequel. Αφού στη γη οι πιθανοί εχθροί του Kal-El (ή αλλιώς, Christopher Reeve) δύσκολα θα τον προβλημάτιζαν, οι σεναριογράφοι κατέβασαν στον πολύπαθο πλανήτη μας τρεις αιμοχαρείς Κρυπτονιανούς με στόχο την κατάκτηση του κόσμου.\nΗ ταινία καταφέρνει να είναι μια φυσική συνέχεια της πρώτης, παίρνοντας παράλληλα περισσότερα ρίσκα, όχι τόσο στα οπτικά εφέ (όπως συνηθίζεται πλέον), αλλά στα εμπόδια που βάζει στον Superman. Εδώ λοιπόν έχουμε μερικούς πραγματικά δυνατούς εχθρούς, πιο σκληρούς από τον ήρωα και ο Kal-El τα βρίσκει σκούρα, προς όφελος του θεατή που αγωνιά. Παράλληλα, ο ήρωάς μας αντιμετωπίζει και εσωτερικούς δαίμονες, καθώς πολεμάει ανάμεσα στην αγάπη του για την Lois και στο καθήκον του. Η ταινία είναι μια καλή μεταφορά του χαρακτήρα στη μεγάλη οθόνη και σίγουρα κάνει τον θεατή να αναρωτιέται πόσο καλή θα ήταν αν δεν είχε τεράστια προβλήματα στα γυρίσματά της…\nΗ Enid και η Rebecca είναι δυο ιδιαίτερα κορίτσια που τελείωσαν το σχολείο και περνάνε τις μέρες τους συζητώντας. Κρυφακούν και παρατηρούν τους ανυποψίαστους περαστικούς να μιλάνε για τα πάντα, μαγεύονται από το διαφορετικό και το κιτς, ενώ αρνούνται κάθε τι το “κανονικό”.\nΟ ίδιος ο δημιουργός του comic, Daniel Clowes, μαζί με τον σκηνοθέτη του CRUMB, Terry Zwigoff, ανέλαβαν να μεταφέρουν ένα υπέροχο comic στη μεγάλη οθόνη. Τα μικρά στιγμιότυπα δώσανε τη θέση τους σε μια ενιαία ιστορία αλλά οι μοναδικοί χαρακτήρες βρίσκονται εκεί. Η Thora Birch, η Scarlett Johansson (πριν γίνει super star) και o Steve Buscemi ζωντανεύουν τους χαρακτήρες του Clowes με επιτυχία. Σε μεγάλο βαθμό ισχύει το ίδιο και για το συναίσθημα που αναδύεται από τις σελίδες του comic και που αποτυπώνεται και στην ταινία. Αν και το GHOST WORLD υστερεί σε σχέση με το comic, είναι μια πολύ καλή ταινία και σίγουρα μια από τις καλύτερες μεταφορές comic στη μεγάλη οθόνη.\nΘυμάμαι να παρακολουθώ την ταινία στον κινηματογράφο και να σκέφτομαι: “Το comic ζωντάνεψε! Δεν το μετέφεραν απλώς στην οθόνη. Το ζωντάνεψαν στην οθόνη”.\nΑπόλαυσα το SIN CITY όσο έχω απολαύσει λίγες κινηματογραφικές μεταφορές. Κι ας ήταν σε κάποια σημεία λίγο πιο λουστραρισμένο ή στυλιζαρισμένο από ότι θα γούσταρα: Ο αστικός βάλτος της αρχικής SIN CITY ήταν εκεί. Όπως και οι χαρακτήρες του, χάρη όχι μόνο στη σκηνοθεσία των Rodriguez, Miller και Tarantino, αλλά και στις -από καλές ως εξαιρετικές- ερμηνείες των Mickey Rourke, Benicio Del Toro, Clive Owen και Bruce Willis.\nΤα γυρίσματα έγιναν εξ’ ολοκλήρου με ψηφιακή κάμερα, με τους ηθοποιούς να παίζουν μπροστά από ένα πράσινο φόντο και ύστερα με την βοήθεια υπολογιστών να προστίθεται η συντριπτική πλειοψηφία των elements. Η ταινία SIN CITY είναι για μένα ένα από τα πιο ευτυχή παντρέματα, ανάμεσα στην τέχνη του σινεμά και σε εκείνη των comics (και, εξ όσων γνωρίζω, και για αρκετούς άλλους…).\nΔιαβάστε περισσότερα για την ταινία SIN CITY\nΑκόμα και χωρίς τον περίεργο θάνατο του Lee, που την έντυσε με μυστήριο, θα ήταν μια γνωστή ταινία. Είναι ένα γοτθικό παραμύθι εκδίκησης, καθώς μιλά για την επιστροφή του μουσικού Eric Draven από τον κόσμο των νεκρών για να εκδικηθεί τη δολοφονία της αγαπημένης του και τη δική του. Κυνηγά τους δολοφόνους και τους σκοτώνει με τους πιο ευφάνταστους τρόπους αφήνοντας πίσω του το σήμα του κορακιού.\nΟ Alex Proyas αξίζει συγχαρητήρια που κατάφερε να κάνει αυτό το κακό comic μια εξαιρετική ταινία. Πλάθει έναν σκοτεινό βροχερό κόσμο (“it can’t rain all the time“), σάπιο, που οι άνθρωποι είτε είναι διεφθαρμένοι είτε αδύναμοι. Και σ’ αυτόν τον κόσμο το πιο ζωντανό και έντιμο πλάσμα είναι ο νεκρός ήρωας. Έχει ένα στόχο που του δίνει “ζωή” για να φέρει το θάνατο, αλλά και κάποια ελπίδα σε εκείνους που την είχαν ανάγκη, είναι άγγελος θανάτου και ζωής. Το CROW ισορροπεί μεταξύ μαύρου χιούμορ και τρυφερότητας, τρέλας και ευαισθησίας, ανθρωπιάς και μίσους.


Παράνοια στα χρόνια των Social Media | N0d1\nΠαράνοια στα χρόνια των Social Media\nFebruary 4, 2016 0 Comment\tnodi read\nΔεν θα ήταν υπερβολικό να καταλήξουμε στο ότι οι άνθρωποι συνηθίζουν να χρησιμοποιούν διαφορετικούς “εαυτούς” στην καθημερινότητα τους.\nΑν βέβαια θέλαμε να το θέσουμε πιο συγκεκριμένα θα μπορούσαμε να ορίσουμε και κατηγορίες. Η προσωπικότητα που παρουσιάζουμε στην δουλειά είναι πολύ πιθανό να είναι αρκετά διαφορετική από αυτή που βρίσκουμε στο σπίτι – οικογένεια, ανάμεσα στους φίλους και ου το καθεξής…\nΚαι στα Social Media; Μέσα από τα Social Media ξετρυπώνεται ένα σύγχρονο παρανοϊκό κεφάλαιο.\nΠαρά την τεράστια δυναμική τους στις μέρες μας, ο κόσμος που γνωρίζει τι πραγματεύονται τα Social Media είναι ελάχιστος. O όρος “μέσα κοινωνικής δικτύωσης” αναφέρεται στα μέσα αλληλεπίδρασης ομάδων ανθρώπων μέσω διαδικτυακών κοινοτήτων.\nΤα κοινωνικά δίκτυα αποτελούν πλέον αναπόσπαστο κομμάτι της καθημερινότητας των ανθρώπων και δεν θα πρέπει να τα θεωρούμε ως μια απλή φυσική μετεξέλιξη των μέσων μαζικής ενημέρωσης και επικοινωνίας διότι σίγουρα είναι κάτι πολύ παραπάνω.\nΕίναι σύνηθες στο άκουσμα του όρου Social Media το μυαλό κάποιου να τρέξει στα ονόματα Facebook, Twitter ή Instagram. Όμως το πιθανότερο είναι πως θα φτάσει μέχρι εκεί. Παρ’ όλα αυτά, όλοι θα πρέπει να γνωρίζουν πως ο χώρος των μέσων κοινωνικής δικτύωσης είναι αχανής και ταυτόχρονα τόσο χρήσιμος όσο και επικίνδυνος.\nΌλα τα Social Media έχουν (ή τουλάχιστον θα πρέπει να έχουν) ως βασικό παράγοντα τον χρήστη. Από εκεί και πέρα ο ρόλος τους καθενός μέσου ποικίλει.\nΕπικοινωνία, πωλήσεις, κοινωνία, υπηρεσία κτλ, είναι κάποιες λέξεις που μπορούν δημιουργήσουν ένα διαχωρισμό. Πιο συγκεκριμένα μπορούμε να αναφέρουμε “μέσα” που ασχολούνται με βίντεο, φωτογραφία, μουσική, event… Αλλά και εμπόριο, marketing, επιχειρήσεις, ανάπτυξη… Μέχρι πιο ιδιαίτερου ενδιαφέροντος πλατφόρμες όπως forum συζητήσεων, crowd wisdom ιστότοποι ή διαδικτυακές κοινωνίες.\nΥπάρχει ελλιπής ή εσφαλμένη πληροφόρηση.\nΜολονότι τα Social Media έχουν κατακλύσει το διαδίκτυο (αλλά και την ζωή μας) υπάρχει μια τεράστια έλλειψη πληροφόρησης πάνω σε αυτά. Ίσως ως ένα βαθμό κάτι τέτοιο θα μπορούσε να δικαιολογηθεί, μιας και η έκρηξη τους δεν χρονολογείται πολύ μακριά από το σήμερα. Όμως αυτή η ανεπάρκεια ενημέρωσης οδηγεί σε μη αξιοποίηση των δυνατοτήτων τους από την πλειοψηφία του κόσμου.\nΕίναι λυπηρό οι χρήστες να μην γνωρίζουν το πόσο μπορούν να επωφεληθούν από την κοινωνικότητα των διαδικτυακών μέσων στην εποχή της ταχείας πληροφόρησης που διανύουμε. Διότι είναι παράλογο να παρουσιάζεται αυτή ανάλωση χρόνου γύρω από μια ανούσια χρήση του “social networking” την ίδια στιγμή που κάνοντας ένα απλό βήμα παραδίπλα μπορεί να εκμεταλλευτεί την ελεύθερη διακίνηση ιδεών και στην ελάχιστη να γίνει σοφότερος.\nΒέβαια, είναι σίγουρο πως για τις μεγάλες ηλικίες αποτελεί αδύνατο πια να εκπαιδευτεί σωστά, όμως όσον αφορά τις νεότερες είναι χρέος μας να τις ενημερώσουμε όσο το δυνατόν πιο ορθά.\nΗ “ανωνυμία” στο διαδίκτυο τότε και σήμερα.\nΑπό το ιστορικό γεγονός της διαρροής στοιχείων του Έντουαρντ Σνόουντεν και ύστερα, όλοι μας αποδεχτήκαμε αυτό που συνήθως ακουγόταν ως “συνωμοσιολογία”. Είναι πια γνωστό πως η ζωή μας στο διαδίκτυο παρακολουθείτε σε τέτοιο σημείο μάλιστα, που μια “κυβέρνηση” σε συνεργασία με τις μεγάλες τεχνολογικές εταιρίες δεν είναι μονάχα ικανή ελέγξει το παρόν, αλλά είναι σε θέση να λαξεύσει και το παρελθόν του κάθε χρήστη.\nΌμως, ας μην σταθούμε σε τόσο βαρυσήμαντα γεγονότα και ας κοιτάξουμε λίγο πιο επιφανειακά (και ίσως ρομαντικά) την ανωνυμία του διαδικτύου.\nΣτα χρόνια της “χαμηλής” ευρυζωνικότητας όλα ήταν πιο απλά για τους χρήστες. Ένα nickname και ένα avatar ήταν μονάχα ότι απαιτείτο για να μπορέσεις να έρθεις σε επικοινωνία με άλλους χρήστες μέσα από chat rooms ή forums. Τα προσωπικά στοιχεία ήταν απαραίτητα μονάχα όταν χρειαζόταν να γίνει κάποια “συναλλαγή”.\nΣήμερα το περίεργο δεν είναι μονάχα το πως χαρίζουμε τα προσωπικά μας στοιχεία με τέτοια ευκολία, αλλά και το ότι μεταφέρουμε την ζωή μας στα Social Media.\nΤο να προωθήσει κάποιος τον εαυτό του μέσω του διαδικτύου για επαγγελματικούς λόγους είναι απολύτως κατανοητό. Το να πλασάρει όμως το προφίλ του χωρίς κάποιο προφανή λόγο προσπαθώντας να γίνει δημόσιο πρόσωπο ή σελέμπριτι του ίντερνετ, είναι κάτι εντελώς παράλογο.\nΠαραδείγματα όπως η παρουσίαση βιογραφικού στο LinkedIn, η επίδειξη της δουλειάς και των προσωπικών στοιχείων ενός φωτογράφου στο 500px ή ακόμα και τα ιδιαίτερα ενδιαφέροντα ενός vlogger στο Youtube κτλ, δεν είναι κάτι περίεργο. Από την άλλη η ολοκληρωτική αναμετάδοση της ζωής μας στο Facebook ή στο Instagram είναι κάτι αλλόκοτο.\nΤο πέπλο της ανωνυμίας στο διαδίκτυο δεν έχει να κάνει μόνο με νομικά και ηθικά θέματα, αλλά και με πνευματικά. Αν κάποιος ρίξει μια ματιά στα Social Media που απαιτούν λιγότερη εκροή προσωπικών στοιχείων από τον χρήστη θα διακρίνει πιο ευφυείς κοινωνίες, ή στην ελάχιστη κάποιες που είναι απαλλαγμένες από συμπλεγματισμούς.\nΑπό το Reddit μέχρι τον σκουπιδότοπο του 4chan, από την δύναμη του λόγου στο Twitter μέχρι τον χαβαλέ κάποιου Imgur, από τα νέα του Digg μέχρι τον σχολιασμό στο Discuss, αλλά και μέσα από τα αμέτρητα Wikis και “ask & answer sites” κτλ… Η επίδειξη παραμερίζεται και ο διάλογος και η συλλογικότητα είναι αυτά που έρχονται στην επιφάνεια δίνοντας στον χρήστη πραγματική δύναμη στα χέρια του.\nΤώρα, όσον αφορά το ότι η ανωνυμία στο internet μπορεί να χρησιμοποιηθεί ως καταφύγιο για πολλές σκοτεινές ορέξεις, εκεί θα πρέπει να επισημάνουμε πως κάτι τέτοιο είναι ευθύνη του καθένα μας ξεχωριστά αλλά και ολόκληρης της διαδικτυακής κοινωνίας. Διότι όλοι μας θα πρέπει να συμβάλλουμε έτσι ώστε να επιτευχθεί η εξάλειψη τέτοιων ζητημάτων.\nSocial Media ως μια νέα μορφή αρρώστιας.\nΗ πικρή αλήθεια είναι πως κανείς δεν μας ανάγκασε να εγγραφούμε σε social network όπως το Facebook. Κανείς δεν μας υπέδειξε με ποιον και για ποιο λόγο να τα χρησιμοποιούμε. Το Facebook και το κάθε Facebook είναι επόμενο να πετά στους χρήστες αυτό που οι developers αποκαλούν τυράκια, όμως στην πραγματικότητα το πρόβλημα πηγάζει από εμάς τους ίδιους και τα δεκάδες κόμπλεξ που μας διακατέχουν.\nΑπό την εσωστρέφεια μέχρι τον ναρκισσισμό, οι λόγοι που μας οδηγούν στο να καλύψουμε την “ψυχολογική” μας ανεπάρκεια μέσω των Social Media είναι πολλοί. Εντούτοις, τα ερεθίσματα που ενδέχεται να υποδεχθεί ο οργανισμός μας από αυτό το “χόμπι” μπορεί να αποδειχθούν καταστροφικά για την ψυχική μας υγεία.\nΌσο περισσότερο ο χρήστης χρησιμοποιεί ένα μέσο κοινωνικής δικτύωσης που μεταφέρει την ζωή του στον ψηφιακό κόσμο, τόσο περισσότερο θα διακατέχεται από αρνητικότητα όσον αφορά τις καθημερινές του ασχολίες. Όσο ο χρόνος θα περνάει τόσο θα υπάρχει μεγαλύτερη δυσαρέσκεια μιας και μονίμως θα θέτει υψηλότερους ανταγωνιστικούς στόχους με τους γύρω του.\nΣυνήθως αξιολογούμε τις εμπειρίες μας βάση όσων πιστεύουμε πως θα πρέπει να είναι. Μπαίνοντας λοιπόν στον κόσμο του “Facebook” τις συγκρίνουμε ενάντια σε αυτές που επιτάσσει μια κοινωνία αέναης επίδειξης, έτσι αυτή η επιδίωξη δημιουργίας μιας ιντερνετικής περσόνας γίνεται ο χειρότερος κριτής μας, ο χειρότερος εχθρός μας.\nΤο διαδίκτυο έχει γίνει αναπόσπαστο κομμάτι της καθημερινότητας μας, τα Social Media βρίσκονται παντού και είτε μας αρέσει ή όχι δεν μπορούμε να το αποφύγουμε. Η επικοινωνία και η περαιτέρω δικτύωση της παγκόσμιας κοινωνίας είναι ζήτημα υψηλής σημασίας.\nΚαθήκον μας λοιπόν είναι κατανοήσουμε πως τα Social Media πρέπει να χρησιμοποιούνται για την διανοητική και πνευματική ανύψωση του καθενός μας και όχι να λογίζονται ως μια παγκόσμια πανδημία κατάθλιψης, απομόνωσης και ανασφάλειες.\nΑναλύοντας τα Music Leaks →\n© 2016 Nodi


Φθιώτιδα : Έψαλαν το Χριστός Ανέστη σε σπηλιά της Οίτης - Το μοναδικό έθιμο της Αγίας Ιερουσαλήμ - "Αρσαλής" (φωτό, βίντεο, drone)\nReading: Φθιώτιδα : Έψαλαν το Χριστός Ανέστη σε σπηλιά της Οίτης – Το μοναδικό έθιμο της Αγίας Ιερουσαλήμ – “Αρσαλής” (φωτό, βίντεο, drone)\nLamianow.gr > Ροή Ειδήσεων > ΤΟΠΙΚΕΣ ΕΙΔΗΣΕΙΣ > ΦΘΙΩΤΙΔΑ > Φθιώτιδα : Έψαλαν το Χριστός Ανέστη σε σπηλιά της Οίτης – Το μοναδικό έθιμο της Αγίας Ιερουσαλήμ – “Αρσαλής” (φωτό, βίντεο, drone)\nΨηλά στο όρος Οίτη, απέναντι από το Κάστρο της Υπάτης, βρίσκεται η σπηλιά της Αγίας Ιερουσαλήμ. Της «Αρσαλής» κατά τους ντόπιους. Ένα «αυτοσχέδιο» εκκλησάκι «καρφωμένο» στα ψηλώματα του βουνού, ανάμεσα σε έλατα και βράχια. Φαντάζει σαν μάτι Κύκλωπα, που αγρυπνάει για το βασίλειό του.\nUpdated 2022/05/09 at 9:20 ΜΜ\nΗμέρα Πέμπτη μετά το Πάσχα….\nΑνηφορίζουμε στην πλαγιά της Οίτης. Θαυμάζουμε την εκκλησία της Αγίας Κυριακής και συνεχίζουμε προς τα «Περιβόλια». Μια διαδρομή που μοιάζει να υμνεί το μεγαλείο της φύσης.\nΤεράστια πλατάνια, ανθισμένες κουτσουπιές και πολύχρωμα αγριολούλουδα, ένας ολοζώντανος πίνακας ζωγραφικής. Μαζί με τους ανθρώπους που γιορτάζουν την Ανάσταση, η φύση γιορτάζει τη δική της…\nΡεπορτάζ : Λίλιαν Χαχοπούλου, Φωτό, βίντεο : Πάνος Κατσώνης\nΗμέρα Πέμπτη μετά το Πάσχα….Ένα έθιμο μοναδικό!Η συγκινητική κατάβαση από το σπήλαιοΟ χορός της παράδοσηςΔήμαρχος, Πρόεδρος Δ.Σ και αντιδήμαρχοι…Αρσαλιώτες!Ποια ήταν η Αγία Ιερουσαλήμ Περιγραφή ΔιαδρομήςΔείτε περισσότερες εικόνες\nΟι κάτοικοι της Υπάτης βρίσκονται ήδη εκεί, έχουν ήδη συγκεντρωθεί κάτω από τη δροσερή σκιά του τεράστιου πλατάνου και δροσίζονται από το νερό της πέτρινης βρύσης, μέχρι να καταφτάσουν οι «Αρσαλιώτες».\nΈνα έθιμο μοναδικό!\nΕκεί, οι Υπαταίοι, τιμώντας την μνήμη της Αγίας Ιερουσαλήμ, διαμόρφωσαν ένα μέρος του εσωτερικού της σπηλιάς σε Εκκλησούλα και την γιορτάζουν την Πέμπτη της Διακαινησίμου, με χαρακτήρα πανηγυρικό, σύμφωνα με το τοπικό έθιμο. Εκεί, μεταφέρθηκε από πιστούς η εικόνα της Αγίας, με σκοπό τη διαφύλαξη της από τους αλλόθρησκους.\nΜόνο άντρες ανεβαίνουν αυτή την ημέρα στη σπηλιά άλλοι από το προηγούμενο απόγευμα για να διανυκτερεύσουν εκεί και άλλοι από νωρίς το ξημέρωμα, ενώ οι γυναίκες και όσοι δεν μπόρεσαν ν’ ανέβουν συγκεντρώνονται στην πανέμορφη τοποθεσία ‘ ‘Περιβόλια’ για να προσευχηθούν στο παρεκκλήσι της Αγίας και να υποδεχτούν τους Αρσαλιώτες που θα κατέβουν σαν ολοκληρωθεί η Θεία Λειτουργία.\nΗ συγκινητική κατάβαση από το σπήλαιο\nΟ γλυκός ήχος του κλαρίνου συνοδεύει το «Χριστός Ανέστη» που ψάλλουν οι προσκυνητές που ήδη καταφτάνουν από ψηλά. Δύσκολη η κατάβαση αλλά ακόμα πιο δύσκολη η ανάβαση. Από αλυσίδες πιάνονται σε ένα μέρος της διαδρομής για να σκαρφαλώσουν στα βράχια που οδηγούν στη σπηλιά.\nΕίναι ο δικός τους «Γολγοθάς» που με βαθιά πίστη και συγκίνηση ακολουθούν κάθε χρόνο τέτοια μέρα. Ριζωμένη καλά, κυλάει στο αίμα τους η παράδοση, και έτσι όπως την παρέλαβαν από τους παλιούς, τη μεταφέρουν στα παιδιά τους και αργότερα στα εγγόνια τους που παίρνουν τη σκυτάλη και διαιωνίζουν τα πατραπαράδοτα. Αυτά τα ιερά έθιμα των Πασχαλόγιορτων, που τα τιμούν, τα σέβονται, τα αναβιώνουν, νιώθοντας τα σαν ιερή τους υποχρέωση.\nΜε τη δύναμη της πίστης τα κατάφεραν και φέτος να είναι εκεί. Στην δική τους «Αρσαλή». Έψαλλαν, κοινώνησαν, προσευχήθηκαν, γαλήνεψαν οι ψυχές τους..\nΟ χορός της παράδοσης\nΟι θρησκευτικές γιορτές συνυφασμένες με τη λαϊκή μας παράδοση, θέλουν γλέντι, χορό και τσούγκρισμα των ποτηριών με κρασί αγιασμένο. Πρώτος σέρνει το χορό ο ιερέας και ακολουθούν οι τοπικές αρχές και όλοι οι πιστοί, χέρι χέρι, ενωμένοι, στα βήματα του παραδοσιακού χορού.\nΤα όργανα παίζουν και όλοι μαζί τραγουδούν και χορεύουν για να ξορκίσουν το κακό και να γλεντήσουν τη νίκη της ζωής, της αγάπης, της Ανάστασης.\nΚαι αφού ο χορός τελειώσει, μπροστά τα λάβαρα και η εικόνα της Αγίας Ιερουσαλήμ, οι οργανοπαίκτες και πιο οι πιστοί, παίρνουν το δρόμο προς την Υπάτη. Έτσι μπαίνουν στην πόλη. Ψάλλοντας το Χριστός Ανέστη, λιτανεύουν την άγια εικόνα γύρω από την πλατεία και τους κεντρικούς δρόμους για να προσκυνήσουν και να ευλογηθούν και όσοι δεν μπόρεσαν να βρεθούν στην Αρσαλή.\nΔήμαρχος, Πρόεδρος Δ.Σ και αντιδήμαρχοι…Αρσαλιώτες!\nΙδιαίτερη τιμή στην φετινή ανάβαση στην Αρσαλή ήταν για την Υπάτη η συμμετοχή όχι μόνο του Δημάρχου – που ανέβηκε για δεύτερη χρονιά τον γλυκό Γολγοθά – αλλά και η παρουσία τόσο του Προέδρου του Δημοτικού Συμβουλίου Γιώργου Κυροδήμου και τριών αντιδημάρχων, του Δημήτρη Τζούφλα, του Κώστα Μουστάκα και του Κώστα Ξεφλούδα που απέκτησαν τον τιμητικό τίτλο του “Αρσαλιώτη”.\n“Ηταν μια ξεχωριστή εμπειρία, πρωτόγνωρη, γεμάτη πίστη και παράδοση” δήλωσαν μιλώντας στην κάμερα του LamiaNow, εντυπωσιασμένοι από το μοναδικό αυτό έθιμο αλλά και την απαράμιλλη ομορφιά της Οίτης.\nΠοια ήταν η Αγία Ιερουσαλήμ\nΣτα Περιβόλια, απ΄ όπου ξεκινά το ανηφορικό μονοπάτι για την Αρσαλή, υπάρχει όμορφος διαμορφωμένος χώρος καθιστικού και πηγή. Η λεγόμενη και “κρήνη Τζαμί” που αναστηλώθηκε πέρυσι με πρωτοβουλία της Τοπικής Κοινότητας και της προέδρου Βίκυς Παπανάγνου και την δωρεά του Υπαταίου Δημήτρη Γιώτη.\nΗ διαδρομή στο εκκλησάκι της Αρσαλής, είναι μια δύσκολη και απροσδόκητα όμορφη διαδρομή, καθώς το μικρό μονοπάτι σκαρφαλώνει στη δυτική πλαγιά του Ψηλαϊνού και φτάνει στην επιβλητική σπηλιά, όπου υπάρχει μικρό σπηλαιώδες εκκλησάκι.\nΤ’ όνομα Αρσαλή είναι σύντμηση του “Αγία Ιερουσαλήμ” και παρόμοια εκκλησάκια με το ίδιο όνομα συναντώνται στον Παρνασσό και αλλού. Ο χρόνος κτίσης τους δεν είναι επιβεβαιωμένος. Το πιθανότερο είναι ότι κτίσθηκαν μετά την έλευση των Φράγκων (1204) οι οποίοι μετά τις σταυροφορίες έδιναν το όνομα Ιερουσαλήμ, τιμώντας τις σταυροφορίες τους προς την Ανατολή. Άλλη άποψη υποστηρίζει ότι το εκκλησάκι κτίσθηκε περίπου το 1000 μ.Χ.\nTAGGED: ΑΓΙΑ ΙΕΡΟΥΣΑΛΗΜ, ΑΡΣΑΛΗ, Μοναδικό έθιμο, ΥΠΑΤΗ, ΦΘΙΩΤΙΔΑ\nLamianow.gr 28 Απριλίου 2022, 20:22\nPrevious Article Πού πηγαίνει η γάτα όταν ξεπορτίζει; Πείραμα κατασκοπείας αποκαλύπτει\nNext Article Θετικός στον κορονοϊό ο Δήμαρχος Δ. Μακρακώμης


Το Chat and fun! είναι μια από τις μεγαλύτερες ελληνικές διαδικτυακές κοινότητες με 68,969 μέλη και 2,478,559 μηνύματα σε 78,943 θέματα. Αυτή τη στιγμή μαζί με εσάς απολαμβάνουν το Chat and fun! άλλα 385 άτομα.\nO Rempeskes έγραψε: στις 12:17, 18-05-13:\nH Bonjovicat Δουλευω (τον κοσμο) για να ζω έγραψε: στις 09:00, 19-05-13:\nH Ελισσάβετ21 έγραψε: στις 20:29, 25-07-13:\nO Agiyi έγραψε: στις 00:55, 26-07-13:\nO Akis_Megara Vanitas vanitatum, omnia vanitas έγραψε: στις 12:54, 26-07-13:\nO Solmyr Πώς απενεργοποιώ αυτή τη μαλακία??!!!!!! έγραψε: στις 17:20, 23-09-13:\nO Agiyi έγραψε: στις 20:34, 23-09-13:\nO Solmyr Πώς απενεργοποιώ αυτή τη μαλακία??!!!!!! έγραψε: στις 22:42, 23-09-13:\nΤελευταία επεξεργασία από το χρήστη iJohnnyCash : 24-09-13 στις 11:45. Αιτία: split - flame\nH alonel η ζωη μου σε ταξη κ η καρδια σ'αταξια.. έγραψε: στις 18:57, 02-10-13:\nO dimpaokara έγραψε: στις 20:39, 02-10-13:\nH milie έγραψε: στις 16:31, 04-10-13:\nΕμφάνιση μηνυμάτων του χρήστη milie στο thread\nO Βλα έγραψε: στις 15:24, 07-11-13:\nH venividivici έγραψε: στις 16:34, 27-12-13:\nΤο τελευταίο του μήνυμα δημοσιεύτηκε 10-01-09 στις 13:57.\nΤο τελευταίο του μήνυμα δημοσιεύτηκε 14-08-07 στις 20:22.


Σπίκινκγ δε γκρικ βέρι μπεστ – Ovi Greece\nΑκόμα μια φράση που βγάζει κάποιο νόημα, τουλάχιστον αρχικά γιατί όσο πιο πολύ την σκέφτεσαι, τόσο λιγότερο στέκει. Δηλαδή το συμπέρασμά μας στέκει μόνο απόγευμα και βράδυ; Αύριο πρωί θα είμαστε «στην αρχή της ημέρας» και θα πρέπει να αναθεωρήσουμε τα χθεσινά συμπεράσματά μας; Αντ’\nαυτής μπορεί να χρησιμοποιηθεί το «στο κάτω κάτω της γραφής», «τελικά», «εν τέλη». Βασικά δε με νοιάζει ποια φράση θα χρησιμοποιήσετε, αρκεί να μην είναι αυτή η μεταφρασμένη.\nΌποιος πει «ήρθε έξω από το μπλε» και το εννοεί, σας παρακαλώ πολύ να βρείτε το κοντινότερο έπιπλο (καρέκλα, καναπές, κρεβάτι κλπ.) και να του το φέρετε στο κεφάλι.\nTo κείμενο του Δημήτρη Κοντογιάννη,\nΑπρίλιος 22, 2017 ovithanosArsOvi,Greeklish,Δημήτρης Κοντογιάννης,Μετάφραση,Ovi,Ovi Greece\nΠροηγούμενο Προηγούμενο άρθρο: Τα θέλω και τα μπορώ\nΕπόμενο Επόμενο άρθρο: Παγκόσμια Ημέρα Βιβλίου


KΣΕ του 4ου (ΠΕ02): Το Kindle σπάει ρεκόρ\nTα ηλεκτρονικής μορφής βιβλία που προορίζονται για ανάγνωση μέσω του ηλεκτρονικού αναγνωστικού Kindle κατάφεραν να υπερτερήσουν σε πωλήσεις έναντι των «πραγματικών» χάρτινων βιβλίων που πωλήθηκαν στο Amazon.\nΣύμφωνα με τα στοιχεία που έδωσε στη δημοσιότητα το Amazon.com, ανήμερα των Χριστουγέννων πωλήθηκαν κατά πολύ περισσότερα βιβλία για το Kindle, απ' ότι πραγματικά βιβλία ενώ η ίδια η συσκευή, αποτέλεσε την κορυφαία δωρο-επιλογή των online καταναλωτών για το μήνα Δεκέμβριο.\nΠολλοί αναλυτές μιλούν ήδη για ένα ορόσημο στην ιστορία της ανάγνωσης και των εκδόσεων, το αντίκτυπο του οποίου δεν θ' αργήσει να φανεί στο παγκόσμιο χωριό.\nΑναρτήθηκε από ΚΩΝΣΤΑΝΤΙΝΟΣ ΚΑΛΑΦΑΤΗΣ στις 10:47 π.μ.\nΕτικέτες βιβλίο, ψηφιακός κόσμος, ψηφιοποίηση, kindle


Τα εμβόλια του μέλλοντος… θα τρώγονται! - Flashnews.gr\nΗ Ελλάδα μπορεί και πρωτοπορεί. Μια πολύ ενδιαφέρουσα συνέντευξη στο Flashnews.gr για τη δημιουργία βρώσιμου εμβολίου\nMια σπουδαία διάκριση για την ομάδα Igem-crete στον παγκόσμιο διαγωνισμό Συνθετικής Βιολογίας, καθώς έλαβαν μέρος σε διεθνή διαγωνισμό με την πρωτοποριακή ιδέα, να παράξουν ένα βρώσιμο φαρμακευτικό σκεύασμα για την αντιμετώπιση του κορονοϊού, βλέποντας την χαμηλή διαθεσιμότητα εμβολίων στις αναπτυσσόμενες χώρες και στα απομονωμένα νησιά.\nΜιλώντας στο Flashnews.gr, ο Σωτήρης Μαρίνος, φοιτητής Βιολογίας και υπεύθυνος εργαστηριακού τομέα του προτζεκτ, εξήγησε πώς προέκυψε η ιδέα για τη δημιουργία βρώσιμου εμβολίου κατά του SARS-Cov-2, αλλά και τα πλεονεκτήματα του.\nΜια ιδέα που σίγουρα μπορεί να ανατρέψει πολλά από τα δεδομένα που ίσχυαν μέχρι σήμερα.\nΣυνέντευξη: Σοφία Κουβίδη\nΠως προήλθε η ιδέα;\n“Βλέποντας την ανισότητα που υπάρχει στις δυτικές και αναπτυσσόμενες χώρες, υπάρχουν πολλά διαγράμματα που δείχνουν ότι τα ποσοστά και η διαθεσιμότητα των εμβολίων στις αναπτυσσόμενες χώρες είναι πολύ μικρότερη. Ειδικά στις αφρικανικές. Οπότε με κάποιο τρόπο θέλαμε να αναπτύξουμε ένα είδος εμβολίου που θα προσδίδει προστασία, με μικρό κόστος παραγωγής, θα μπορεί εύκολα να καταναλωθεί στον ίδιο τόπο που θα παραχθεί, δεν θα χρειάζεται εξειδικευμένο προσωπικό για την χορήγηση, ούτε ειδικές συνθήκες αποθήκευσης.”\nΤο σκεύασμα είναι από ιστό μαρουλιού. Τρώγοντας ένα φυτικό ιστό προκαλείται ανοσία στον ιό. Τι είναι αυτό ακριβώς το βρώσιμο εμβόλιο;\n“Είναι ένα φυτό που του έχουμε δώσει την ικανότητα να εκφράζει μία πρωτεΐνη από τον κορονοϊό που χρησιμοποιείται ως νοσογόνος παράγοντας και το θετικό είναι ότι δεν χρειάζεται ολόκληρη βιομηχανική μονάδα, ώστε να παραχθεί. Σε ένα θερμοκήπιο μπορεί να παραχθούν εκατομμύρια φυτά και στην συνέχεια να ακολουθήσεις μια διαδικασία για να δώσεις μία συγκεκριμένη δόση σε κάθε άτομο. Είναι ένα φύλλο μαρουλιού που έχει την ικανότητα να εκφράζει την πρωτεΐνη ακίδα από τρία διαφορετικά στελέχη του κορονοϊού και όταν αυτό φαγωθεί θα έρθει σε επαφή με το βλεννογόνο του εντέρου και εκεί από κάποια ειδικά κύτταρα θα προκληθεί η ανοσολογική απόκριση και κατ ασυνέπεια η ανοσία. ”\nΟ Σωτήρης Μαρίνος συμπλήρωσε: “Δεν έχουμε ορίσει την τελική μορφή. Παίρνουμε τον ιστό του μαρουλιού, τον κάνουμε σκόνη και τον βάζουμε σε χάπι. Αυτό μας βοηθάει να μην καταστρέφει o ιστός από τα γαστρικά υγρά του στομάχου και να πηγαίνει στο έντερο. Επίσης, έχουμε ρυθμισμένη δόση.”\nΣε πόσες ημέρες θα έχει επίδραση το βρώσιμο εμβόλιο;\n“Γίνονται ακόμα πειράματα. Χρησιμοποιούμε ποντίκια. Στην ουσία αυτό που κάνουμε είναι να τα ταΐζουμε και βλέπουμε τα ποσοστά αντισωμάτων στον ορό που απομονώνουμε από αυτά και μετά ταΐζουμε ξανά για να δούμε που έχουμε την κορυφή των αντισωμάτων και ποια είναι η βέλτιστη στιγμή για δεύτερη δόση αν χρειαστεί, ποια είναι η ημερομηνία που έχει στην μέγιστη απόδοση αντισωμάτων. Σε λίγο καιρό θα έχουμε πιο σαφή αποτελέσματα.”\nTα πλεονεκτήματα ενός βρώσιμου εμβολίου;\n“Είναι αρκετά. Πρώτα από όλα είναι μικρό κόστος παραγωγής, δεν χρειάζεται ειδικές συνθήκες αποθήκευσης και εξειδικευμένου προσωπικού. Έχουν λιγότερες παρενέργειες γιατί δεν περιέχουν παθογόνα που έχουν “σκοτωθεί” σε θερμοκρασία ή με οποιαδήποτε άλλη μέθοδο. Έχουν παρατηρηθεί λιγότερες αλλεργικές επιδράσεις. Ένα πολύ σημαντικό πλεονέκτημα είναι ότι ακόμα και αν δεν χρησιμοποιηθεί για να εμβολιάσει ανθρώπους, μπορεί να χρησιμοποιηθεί το βρώσιμο εμβόλιο για να εμβολιάσεις μαζικά ζώα που είναι φορείς του ιού. Επίσης, μπορεί να χρησιμοποιηθεί για να προλάβουμε μία επόμενη πανδημία, δηλαδή εμβολιάζεις άγρια ζώα, που έχουν κάποιο παθογόνο, το οποίο μπορεί να μεταφερθεί στον άνθρωπο.\nΈχετε συμπεριλάβει τουλάχιστον τρία διαφορετικά στελέχη του ιού, της βρετανικής, αφρικανικής μετάλλαξης και του αρχικού ιού. Σε περίπτωση νέας μετάλλαξης., όπως βλέπουμε τώρα την μετάλλαξη όμικρον. Θα μπορείτε να τροποποιείται άμεσα;\n“Ο τρόπος που το έχουμε κατασκευάσει, μπορούμε ανά πάσα στιγμή να πάρουμε το ήδη υπάρχων εμβόλιο και να προσθέσουμε γρήγορα και εύκολα την επόμενη μετάλλαξη. Βέβαια το βασικό είναι ότι υπάρχει μία μικρή ομοιότητα μεταξύ των ιών που υπάρχουν. Συγκεκριμένα στα ήδη υπάρχοντα εμβόλια χρησιμοποιούμε την λεγόμενη πρωτεΐνη ακίδα, ως παράγοντα για να προκαλέσουμε ανοσία και οι πρωτεΐνες ακίδες ανάλογα με τα στελέχη ναι μεν μεταλλάσσονται αλλά έχουν και μία ομοιότητα. Οπότε μπορεί ένα εμβόλιο που θα αντιμετωπίσει το αρχικό άγριο στέλεχος να έχει και ένα ποσοστό κάλυψης και για τα επόμενα στελέχη.”\nΜε μια πολύτιμη διάκριση σε παγκόσμιο διαγωνισμό το Πανεπιστήμιο Κρήτης, όπου ομάδα δεκαπέντε προπτυχιακών φοιτητών και τρεις επιβλέποντες καθηγητές, ο καθηγητής μικροβιολογίας Πανεπιστημίου Κρήτης, καθηγητής στο Πανεπιστήμιο Έξετερ της Αγγλίας και ερευνητής στο Ίδρυμα Τεχνολογίας και Έρευνας, Παναγιώτης Σαρρής, ο καθηγητής μοριακής βιολογίας και επιγενετικής στο Πανεπιστήμιο Κρήτης και ερευνητής στο Ίδρυμα Τεχνολογίας και Έρευνας, Χαράλαμπος Σπηλιανάκης, αλλά και ο καθηγητής κλινικής ιολογίας, Γεώργιος Σουρβίνος, δημιούργησαν το πρώτο βρώσιμο εμβόλιο κατά του κορονοϊού. Το βρώσιμο φαρμακευτικό σκεύασμα βραβεύτηκε με ασημένιο μετάλλιο στον Παγκόσμιο Διαγωνισμό Συνθετικής Βιολογίας.\n“Πήγαμε στην Σαραγόσα της Ισπανίας και εκεί ήταν άλλες δέκα ομάδες. Φέτος συμμετείχαν 350-400 Πανεπιστήμια από όλο τον κόσμο. Υπάρχουν τρία μετάλλια και κάποια άλλα βραβεία. Στην κατηγορία μας αποσπάσαμε ασημένιο μετάλλιο. Η συμμετοχή μας θα συνεχίσει να “τρέχει” και εκτός διαγωνισμού. Έχουν ήδη ξεκινήσει οι αιτήσεις για νέα μέλη.”\n“Ο ιστός που παράγει την πρωτεΐνη είναι ήδη έτοιμος. Στο site μας, IGEM- CRETE υπάρχουν αποτελέσματα, όπου δείχνουμε πως εκφράζεται. Αυτό που μένει να τελειώσουμε είναι τα πειράματα ανοσίας και μετά το τέλος των πειραμάτων ελπίζουμε να βγει στην αγορά κάποια στιγμή, καθώς είναι παρά πολύ δύσκολο.”\nΤρίτη, 30 Νοεμβρίου 2021, 09:30


Παρί Σεν Ζερμέν-Μπάγερν: 0-1 - Ποδόσφαιρο - Champions League | sport-fm.gr: bwinΣΠΟΡ FM 94.6\nΗ Παρί τα... σπάει!\nΑν και τα είδε όλα με τρία δοκάρια του Νεϊμάρ και γκολ του Τσούπο-Μοτίνγκ στα καπάκια, η... εκδικητική Παρί υπέστη «γλυκιά» ήττα (0-1) από την Μπάγερν και χάρη στο 3-2 του Μονάχου πέρασε στους «4»!\nΗΜΕΡΟΜΗΝΙΑ ΔΗΜΟΣΙΕΥΣΗΣ: 13/04/2021, 23:57\nΣτα ημιτελικά του Champions League βρίσκεται από το βράδυ της Τρίτης (13/4) η Παρί Σεν Ζερμέν, η οποία γνώρισε «γλυκιά» ήττα (0-1) υποδεχόμενη την Μπάγερν Μονάχου στο «Παρκ ντε Πρενς».\nΟι Παριζιάνοι, οι οποίοι προκρίθηκαν με συνολικό σκορ 3-3 -αλλά περισσότερα εκτός έδρας γκολ-, είδαν αρχικά τον Νεϊμάρ να έχει τρία δοκάρια εντός πέντε λεπτών (34', 37' και 39') και στα... καπάκια (40') τον Τσούπο-Μοτίνγκ να παραβιάζει την εστία τους. Ωστόσο, από εκεί και πέρα παρέμειναν ψύχραιμοι και «τσέκαραν» το εισιτήριό τους για την επόμενη φάση με τον πλέον ηχηρό τρόπο: Εκθρονίζοντας την κάτοχο του τροπαίου και παίρνοντας εκδίκηση για τον περσινό χαμένο τελικό!\nΜάλιστα, αυτή είναι η πρώτη φορά -ύστερα από έξι προηγούμενες αντίστοιχες περιπτώσεις σε Κύπελλο Πρωταθλητριών/Champions League- που το ζευγάρι του τελικού της περασμένης σεζόν συναντιέται σε νοκ-άουτ της επόμενης με τον τροπαιούχο να αποκλείεται. Επόμενος αντίπαλος για τους πρωταθλητές Γαλλίας ο νικητής του ζευγαριού Μάντσεστερ Σίτι-Ντόρτμουντ (2-1 υπέρ των Άγγλων το πρώτο ματς).\nWE’RE INTO THE SEMI-FINALS ??#???????????? | ?? #UCLpic.twitter.com/3cRTHMeaJc\nΟ Μαουρίτσιο Ποτσετίνο παρέταξε την Παρί Σεν Ζερμέν με 4-2-3-1 και τον Νάβας, ο οποίος ήταν αμφίβολος, κάτω από τα δοκάρια. Στην άμυνα από τα δεξιά προς τα αριστερά άρχισαν οι Νταγκμπά, Ντανίλο, Κιμπεμπέ και Ντιαλό. Δίδυμο στα χαφ ήταν οι Γκέιγ και Παρέδες, ενώ οι Ντι Μαρία, Νεϊμάρ και Ντράξλερ κινούνταν πίσω από τον μοναδικό προωθημένο, Εμπαπέ.\nΤο ίδιο σύστημα επέλεξε για την Μπάγερν Μονάχου και ο Χάνσι Φλικ, o οποίος είχε να διαχειριστεί αρκετές απουσίες με κορυφαία όλων εκείνης του Λεβαντόφσκι. Στην εστία ήταν ο Νόιερ, ο οποίος είχε μπροστά του στην άμυνα (από δεξιά προς τα αριστερά) τους Παβάρ, Μπόατενγκ, Ερναντές και Ντέιβις. Στον χώρο του κέντρου ήταν οι Κίμιχ και Αλάμπα, με τον Μίλερ να αναλαμβάνει τον ρόλο του επιτελικού μέσου. Δεξιά του ήταν ο Σανέ, αριστερά του ο Κομάν και στην κορυφή ο Τσούπο-Μοτίνγκ.\nTo παιχνίδι είχε καλό ρυθμό από το ξεκίνημά του. Οι φιλοξενούμενοι -οι οποίοι έψαχναν δύο γκολ- είχαν την κατοχή, κυκλοφορούσαν ωραία την μπάλα και έφταναν με προϋποθέσεις στην αντίπαλη περιοχή. Ωστόσο, καθυστερούσαν στις τελικές τους αποφάσεις. Ταυτόχρονα, τα κενά που άφηναν πίσω τους ήταν μεγάλα, ειδικά για μια ομάδα όπως η Παρί, η οποία μπορεί να τα εκμεταλλευτεί. Οι Παριζιάνοι ήταν απειλητικοί, χωρίς όμως να το αξιοποιήσουν στο πρώτο εικοσάλεπτο.\nΜετά το 25' το ματς πήρε άγρια ομορφιά. Η Μπάγερν έχασε τρεις μαζεμένες ευκαιρίες (25'-27'), με τους γηπεδούχους να απαντούν με τη σπουδαία στιγμή του Νεϊμάρ στο 27' (μεγάλο «στοπ» από τον Νόιερ). Έκτοτε άρχισε η «μάχη» του Βραζιλιάνου άσου με τα... δοκάρια! Ο «αστέρας» των πρωταθλητών Γαλλίας βρήκε τρεις φορές το σίδερο σε ισάριθμες φάσεις εντός πέντε λεπτών (34', 37' και 39'), στιγμές στις οποίες έδειξε και την ποιότητά του με την μπάλα στα πόδια.\nΚι όμως, κόντρα στη ροή που είχε πάρει ο αγώνας, οι φιλοξενούμενοι κατάφεραν να ανοίξουν το σκορ στο 40'. Ο Αλάμπα έπιασε το διαγώνιο σουτ από τη γωνία της μικρής περιοχής της Παρί, ο Νάβας απέκρουσε, με τον Τσούπο-Μοτίνγκ να παίρνει το «ριμπάουντ» και να σκοράρει με κοντινή κεφαλιά.\nΟι δύο ομάδες ξεκίνησαν με την ίδια διάθεση και στο δεύτερο ημίχρονο. Με τους γηπεδούχους να έχουν τη μεγαλύτερη στιγμή, όταν ο Νεϊμάρ δεν πρόλαβε να κάνει την προβολή στο 53' (για να διώξει με το… τακουνάκι σε κόρνερ ο Μπόατενγκ). Στη συνέχεια, ο ρυθμός έπεσε αρκετά. Όσο το παιχνίδι πλησίαζε προς την ολοκλήρωσή του, οι Βαυαροί ρίσκαραν όλο και περισσότερο, φορτώνοντας την αντίπαλη περιοχή. Με την Παρί να βρίσκει συνεχώς χώρους για αντεπιθέσεις. Εν τέλει, δεν σκόραρε καμία εκ των δύο και το γαλλικό κλαμπ πήρε τη σπουδαία πρόκριση για την επόμενη φάση της διοργάνωσης.\nMVP: Καλό παιχνίδι από αρκετούς παίκτες της Παρί. Ωστόσο, τα περισσότερα «εύσημα» θα τα πάρει ο Γκέιγ για τη συνολική του παρουσία στον χώρο του κέντρου και για τη συμβολή του στην ανασταλτική λειτουργία της ομάδας του.\nΗ σφυρίχτρα: Σωστός στην πλειονότητα των αποφάσεών του ο Ντανιέλε Ορσάτο. Μεγαλύτερό του λάθος το ότι δεν πήρε πάνω του τη φάση του 31', εμποδίζοντας τον Εμπαπέ να ολοκληρώσει την επίθεση της Παρί (υποδείχθηκε σε θέση οφσάιντ).\nΠαρί Σεν Ζερμέν (Μαουρίτσιο Ποτσετίνο, 4-2-3-1): Νάβας – Νταγκμπά, Ντανίλο, Κιμπεμπέ, Ντιαλό (58' Μπάκερ) – Γκέιγ, Παρέδες – Ντι Μαρία (88' Ερέρα), Νεϊμάρ, Ντράξλερ (72' Κεν) – Εμπαπέ.\nΜπάγερν Μονάχου (Χάνσι Φλικ, 4-2-3-1): Νόιερ – Παβάρ, Μπόατενγκ, Ερναντές, Ντέιβις (71' Μουσιάλα) – Κίμιχ, Αλάμπα – Σανέ, Μίλερ, Κομάν – Τσούπο-Μοτίνγκ (85' Μαρτίνεθ).


Deutsche Bank: «Βλέπει» αύξηση επιτοκίων από την ΕΚΤ κατά 50 μ.β. τον Σεπτέμβριο | Radar.gr\nDeutsche Bank: «Βλέπει» αύξηση επιτοκίων από την ΕΚΤ κατά 50 μ.β. τον Σεπτέμβριο\nΑναβαθμίζουν τις εκτιμήσεις τους για τις αυξήσεις επιτοκίων από την ΕΚΤ οι οικονομολόγοι της Deutsche Bank\nΔημοσιεύθηκε 01, Ιου. 2022 10:22\nΑναβαθμίζουν τις εκτιμήσεις τους για τις αυξήσεις επιτοκίων από την Ευρωπαϊκή Κεντρική Τράπεζα, οι οικονομολόγοι της Deutsche Bank.\nΣυγκεκριμένα, η γερμανική τράπεζα εκτιμά ότι μία από τις δύο αυξήσεις επιτοκίων το τρίτο τρίμηνο θα είναι 50 μονάδες βάσης, πιθανότητα τον Σεπτέμβριο και όχι τον Ιούλιο.\n«Μια αύξηση 50 μονάδων βάσης δεν είναι ασυνεπής με το σχέδιο που παρουσίασε η Κριστίν Λαγκάρντ… Πιστεύουμε ότι η ΕΚΤ εξακολουθεί να υποτιμά τον πληθωρισμό και αναμένουμε ότι η υποστήριξη για αύξηση 50 μ.β. θα ενισχυθεί καθώς προχωρά το καλοκαίρι», αναφέρουν οι αναλυτές σε σχετικό τους σημείωμα.\nΤο προηγούμενο βασικό σενάριο της Deutsche Bank έκανε λόγο για συνεχόμενες αυξήσεις κατά 25 μονάδες βάσης από τον Ιούλιο.\nΤο τέλος των αρνητικών επιτοκίων\nΠρόσφατα, η Capital Economics δεν απέκλεισε το ενδεχόμενο η Ευρωπαϊκή Κεντρική Τράπεζα να προχωρήσει σε αύξηση των επιτοκίων κατά 50 μονάδες βάσης τον ερχόμενο Ιούλιο ή να αυξήσει τα επιτόκια ακόμη νωρίτερα τον Ιούνιο, βάζοντας έτσι τέλος στην εποχή των αρνητικών επιτοκίων στην Ευρώπη.\nDeutsche Bank ΕΚΤ επιτόκια


Πανελλαδικές 2021: Αίτημα από την ΟΛΜΕ στην ΑΔΕΔΥ να εξαιρεθούν οι καθηγητές από την απεργία - KritiPress\nΑίτημα στην ΑΔΕΔΥ να εξαιρεθούν οι καθηγητές της δευτεροβάθμιας εκπαίδευσης από την 24ωρη απεργία της Τετάρτης απηύθυνε το Δ.Σ. της ΟΛΜΕ, προκειμένου να αποφευχθούν τα όποια προβλήματα στην ομαλή διεξαγωγή των πανελλήνιων εξετάσεων. Σύμφωνα με πληροφορίες το αίτημα του Δ.Σ. συνυπογράφουν οι παρατάξεις των ΔΑΚΕ, ΣΥΝΕΚ και ΠΕΚ και όπως αναφέρει το ρεπορτάζ του esos.gr, αναμένεται να γίνει δεκτό από την ΑΔΕΔΥ.\nΕφόσον επιβεβαιωθεί κάτι τέτοιο, οι εξετάσεις θα διεξαχθούν κανονικά την Τετάρτη.\nΝα θυμίσουμε πως το πρωί της Δευτέρας η ΑΔΕΔΥ κήρυξε 24ωρη απεργία για τις 16/6 «για να μην ψηφιστεί το αντεργατικό και αντιλαϊκό νομοσχέδιο της κυβέρνησης της Ν.Δ. και του κ. Χατζηδάκη», όπως αναφέρει χαρακτηριστικά.\nΑλλαγές στις πανελλήνιες το 2020: Μειώνεται η ύλη – 3 παρεμβάσεις\n03/08/2019 administrator Δεν επιτρέπεται σχολιασμός στο Αλλαγές στις πανελλήνιες το 2020: Μειώνεται η ύλη – 3 παρεμβάσεις\n05/09/2018 administrator Δεν επιτρέπεται σχολιασμός στο Ακόμη και παίκτες 5Χ5 κλήθηκαν στην εθνική Δανίας!\n23/03/2017 administrator Δεν επιτρέπεται σχολιασμός στο Πρόγραμμα επιχορήγησης επιχειρήσεων και εργοδοτών για την απασχόληση 10.000 δικαιούχων


Ένα ανύπαρκτο σχέδιο – Άρθρο του Βασίλη Μαρκόπουλου | KOZANILIFE.GR\nΚοζάνη: Κλείνουν για επτά ημέρες Δημοτικός Κήπος και Στρατιωτικό Γήπεδο\nΈνα ανύπαρκτο σχέδιο – Άρθρο του Βασίλη Μαρκόπουλου\nΕυτυχώς υπάρχει σχέδιο αντιμετώπισης , που εδώ και δυο μήνες στην περιοχή μας που εφαρμόστηκε δεν απέδωσε , προχθές ο Υπουργός του Νόμου και της Τάξης ανακοίνωσε ότι η Κυβέρνησή του έχει πάλι σχέδιο για την αντιμετώπιση του φαινομένου της έξαρσης της πανδημίας στην περιοχή.\nΛές και δεν γνώριζαν ότι χιλιάδες εργαζόμενοι πηγαινοέρχονταν στα εργοστάσια για εργασία και δεν πρόβλεψαν να κάνουν επισταμένους ελέγχους τεστ στους χώρους δουλειάς , για να προστατευτούν όχι μόνο οι εργαζόμενοι , αλλά και οι οικογένειες τους με την υπόλοιπη κοινωνία. Ετσι ο ιός μπήκε στα σπίτια και είναι δύσκολο να τιθασευτεί.\nΑραγε στην περιοχή μας τόση μεγάλη ανάγκη είχαμε από τα καταστήματα με τα εποχικά είδη , τα κουρεία , τα κομμωτήρια και το click away που μέχρι προχθές δεν είχαμε ξανακούσει τον όρο αυτό ;\nΟι επιτροπές που σύστησε η Τοπική Αυτοδιοίκηση τί είδους παρακολούθηση του φαινομένου έκανε , τί στοιχεία συγκέντρωνε και πώς ενημέρωνε την κεντρική γνωμοδοτική επιτροπή των λοιμωξιολόγων ; Πού είναι ο ΕΟΔΥ που αγνοεί τους τοπικούς φορείς των γιατρών ; Μάλιστα ένας Δήμαρχος ως αιτία της έξαρσης ανέφερε ένα μνημόσυνο σε κάποιο χωριό , χωρίς να το κατονομάσει , λές και κάθε μέρα κάνουμε μνημόσυνα!!! Σιγά μην τον πιστέψει κανείς!!!\nΤελικά δεν υπάρχει υπεύθυνος που να αναλάβει την ευθύνη για την κατάσταση που βιώνει ο Νομός εδώ και δυό μήνες ; Να εξηγήσει τα γιατί και τα διότι ; Και μη μας πούν ότι κύρια αιτία είναι η μη τήρηση των μέτρων απ τους πολίτες !!! Πού ήταν ο κρατικός έλεγχος της τήρησης των μέτρων ; Αυτά που εξαγγέλθηκαν τώρα δεν μπορούσαν να γίνουν νωρίτερα ;\nΓεγονός είναι ότι απ την ανυπαρξία σχεδίου , την έλλειψη έγκαιρων μέτρων πρόληψης και την τακτική του βλέποντας και κάνοντας έχει κουρασθεί η τοπική κοινωνία και θα είναι δύσκολο να πεισθεί με τις νέες εξαγγελίες.\nΕκείνο που προέχει είναι η ειλικρινής και αντικειμενική ενημέρωση , ο εντοπισμός του προβλήματος σε όλες του τις διαστάσεις , η εφαρμογή αποτελεσματικών μέτρων για την αντιμετώπισή του και η στενή παρακολούθηση εφαρμογής τους ,κι όλα αυτά εν γνώσει της τοπικής κοινωνίας κι όχι μακριά της , γιατί αυτή θα κληθεί να συμβάλλει αποφασιστικά. Δεν χρειάζεται βούρδουλας και πρόστιμα , χρειάζεται διάλογος και πειθώ.\nΈνα σχόλιο στο άρθρο “Ένα ανύπαρκτο σχέδιο – Άρθρο του Βασίλη Μαρκόπουλου”\n19/12/2020 στις 19:48 - Edit\nπροφανως εσεις κυριε δεν κουρευεστε ουτε ψωνιζετε ποτε τιποτε και τα εσοδα σας προερχονται απο το κρατος για αυτο μας λετε τετοιες αρλουμπες.


Μεϊμαράκης: Κυβέρνηση με καταξιωμένα και ικανά στελέχη από παντού - AgrinioNews\nΜεϊμαράκης: Κυβέρνηση με καταξιωμένα και ικανά στελέχη από παντού\n13 Σεπτεμβρίου 2015, 3:14 μμ\nΣε κυβέρνηση συνεργασίας κάλεσε ακόμη μια φορά τον Αλέξη Τσίπρα ο Βαγγέλης Μεϊμαράκης και σε μία συμφωνία στα βασικά ζητήματα ώστε να προκύψει ένα σταθερό κυβερνητικό σχήμα. Στη μαραθώνια συνέντευξη Τύπου που παραχώρησε στο περιθώριο της ΔΕΘ διάρκειας 3,5 ωρών, ο πρόεδρος της ΝΔ δήλωσε έτοιμος να γίνει πρωθυπουργός, σε περίπτωση εκλογικής νίκης της Νέας Δημοκρατίας συμπληρώνοντας ότι αν θέλει ο Αλέξης Τσίπρας μπορεί να γίνει αντιπρόεδρος της κυβέρνησης. Τον κατηγόρησε πάντως για κρυφή ατζέντα, και «ουρές» στη συμφωνία με τους θεσμούς.\n«Με κοινή συνεννόηση και κρατώντας την αυτονομία μας θα μπορέσουμε να βγάλουμε την χώρα από την κρίση. Ζήτησα από τον Αλέξη Τσίπρα να συνεννοηθούμε πριν από τις εκλογές σε θέματα που μπορούμε να ομονοήσουμε»\nΟ Βαγγέλης Μεϊμαράκης κάλεσε τους πολίτες να αποφασίσουν αν θέλουν να προχωρήσουν μπροστά με αλήθειες ή ψέματα και επανέλαβε ότι η ΝΔ έχει αποδείξει ότι μπορεί να συνεργαστεί όπως το έκανε και το 2012. «Εκανα μια πρόταση προκειμένου να έχουμε μια συνεργασία. Μια πρόταση επί της ουσίας. Με κοινή συνεννόηση και κρατώντας την αυτονομία μας θα μπορέσουμε να βγάλουμε την χώρα από την κρίση. Ζήτησα από τον Αλέξη Τσίπρα να συνεννοηθούμε πριν από τις εκλογές σε θέματα που μπορούμε να ομονοήσουμε» σημείωσε ο κ. Μεϊμαράκης.\n«Οι πολίτες καλούνται να επιλέξουν στις 20 Σεπτεμβρίου, είναι καθοριστική η ψήφος τους, χρειαζόμασταν περισσότερο χρόνο για να τους ενημερώσουμε. Σήμερα κινούμαστε με ένα πλαίσιο που ήρθε στις 14 Αυγούστου, οι πολίτες δεν είναι τόσο ενήμεροι και καλούνται να αποφασίσουν. Θέλουν να πάμε μπροστά ή πίσω, αλήθειες ή ψέμματα; Η ΝΔ έχει αποδείξει ότι δεν έχει πρόβλημα όταν είναι να θέσει το πατριωτικό καθήκον πάνω από το πολιτικό κόστος. Το αποδείξαμε και το 2012. Μπορέσαμε να συνεννοηθούμε σε ένα κοινό πρόγραμμα. Εκανα μια πρόταση που πιστεύω. Μόνο εάν συνεννοηθούμε όλοι σε αυτή τη χώρα, θα βγάλουμε τη χώρα από την κρίση. Οταν κάνει κανείς βόλτα στις πόλεις και βλέπει νέα κτήρια και ένα ερείπια η κλασική απάντηση είναι ότι οι κληρονόμοι είναι πολλοί. Αν είχαμε συνεννοηθεί από το 2012 θα είχαμε πάει καλύτερα, Αν είχαμε συνεννοηθεί το 2014 για τον ΠτΔ θα είχαμε βγει από το Μνημόνιο. Ο Τσίπρας, συμπορευόμενος μετην Χρυσή Αυγή διέλυσε τη Βουλή. Γιατί δεν μπορεί να συνεννοηθεί ένας δεξιός με έναν αριστερό, το πρόβλημα είναι πρόβλημα. Επιθυμούμε μια κυβέρνηση που πιστεύει στην Ευρώπη. Αυτά που υπέγραψε ο κ Τσίπρας, μαζί με την συνταγματική αναθεώρηση και με τα ζητήματα που αφορούν την υγεία και την παιδεία να συνεννοηθούμε. Δέχεται ο κ Τσίπρας συνεννόηση και συνεργασία;»\nΑν δεν θέλει ο Τσίπρας, σαφώς θα είμαι πρωθυπουργός, σαφώς θα πάρω την εντολή. Εχω αποδείξει ότι αναλαμβάνω ευθύνες.Είμαι πάρα πολλά χρόνια στα κοινά έχω αποδείξει ότι αναλαμβάνω ευθύνες, αν μου δώσει ο λαός την εντολή θα την υπηρετήσω.\nΠοιοι θα συμμετάσχουν σε μια κυβέρνηση «Εθνικής Ελλάδος»\n«Απάντηση με ονόματα δεν θα πάρετε, δεν την έχω ψωνίσει ότι θα γίνω πρωθυπουργός 100%» είπε χαρακτηριστικά ο Βαγγέλης Μείμαράκης. Με 30-40 σε κάθε νομό πιστεύω ότι μπορώ να αλλάξω τον κόσμο,μπορεί να είμαι ρομαντικός.\nΓια τα στελέχη που θα απαρτίζουν τη νέα κυβέρνηση\n«Δεν έχω πρόβλημα με τις ταμπέλες έχω πρόβλημα με τις πολιτικές» είπε ο Βαγγέλης Μεϊμαράκης και πρόσθεσε: «Οι μεγάλες αλλαγές στο Μνημόνιο είναι στην Παιδεία, αν ο κ Μπαλτάς μπορεί να τα εφαρμόσει μπορούμε να συζητήσουμε αν θα είναι υπουργός. Πρέπει να συμμετέχουν πολιτικοί που θα τα πιστεύουν. Δεν υπάρχει περίπτωση συμμετοχής ΣΥΡΙΖΑ στην κυβέρνηση Μεϊμαράκη. Είναι η τελευταία ευκαιρία, πρέπει να είμαστε έτοιμοι να ξέρουμε τι θα αντιμετωπίσουμε και πως. O Tσίπρας κλείνει πλήρως τη συμμετοχή στην κυβέρνηση Μεϊμαράκη. Με ποιους θα κάνει ο κ. Τσίπρας τα διαρθρωτικά μέτρα; Μένει, Υγεία, Παιδεία, ασφαλιστικό, δημόσια διοίκηση. Τα οικονομικά τα έχει περάσει. Τα δικά μας στελέχη είναι δοκιμασμένα».\nΓια τα μέτρα της Τρόικας\nΟ Βαγγέλης Μεϊμαράκης είπε ότι όλα κρίνονται με τα σημερινά δεδομένα και με βάση αυτά έχει κάνει η Ν.Δ τις εξαγγελίες της. « Πρέπει να σας πω ότι με τα δεδομένα που κρίνουμε ότι υπάρχουν σήμερα- δεν γνωρίζω αν θα αλλάξουν τα δεδομένα αύριο. Με τα σημερινά δεδομένα αναφερθήκαμε στο πως θα κινηθούμε και όσα πούμε είναι απολύτως εφικτά. Το επτάμηνο μας χρέωσε, 90 δισ .Aπαιτείται νέα συζήτηση για την αναδιάρθρωση του χρέους»\nΓιατί ο ΣΥΡΙΖΑ δεν θέλει να συμμετάσχει σε μια κυβέρνηση συνασπισμού διερωτήθηκε ο Βαγγέλης Μεϊμαράκης και πρόσθεσε: «Τι φοβάται, γιατί θέλει να μείνει έξω, για να το γυρίσει αντιμνημονιακός. Ο κ Τσίπρας είναι σε στρατηγικό κενό. Δεν είναι δυνατόν ο Τσίπρας να πατάει σε δύο βάρκες. Εφόσον θα είμαι εγώ πρωθυπουργός θα έχω κάποια στελέχη που έχουμε κοινή πολιτική\nΑν θέλει να είναι αντιπρόεδρος της κυβέρνησης της δικής μου θα το συζητήσουμε με τους επιτελείς μου».\nΟ ίδιος αναγνώρισε ότι και την περίοδο 2012-2013 έγιναν λάθη. «Εχουμε κάνει την αυτοκριτική μας, έχουμε αναφερθεί στα λάθη μας. Την ώρα της μάχης είναι ιδιαίτερο θέμα να αναφερθώ σε έκταση σε αυτά. Τα αναγνωρίζω, τα δέχομαι, δεν θα επαναληφθούν» επισήμανε. Αναφέρθηκε ειδικότερα στο θέμα του ΕΝΦΙΑ λέγοντας ότι «αν ήταν διαφορετικός και τον είχαμε εξηγήσει, θα ήταν διαφορετικό και το αποτέλεσμα των εκλογών»\nΑυτά εξαρτώνται από το περιβάλλον που υπάρχει και το περιβάλλον που βρίσκεις. Μέσα σε επτά μήνες έγινε τρομακτικά δύσκολη η κατάσταση, έχουμε capital controls. Το χάσαμε το 2015. Εχουμε αύξηση της ανεργίας, οι δημόσιες επενδύσεις μειώθηκαν, η κατανάλωση μειώθηκε. Αρα τι πολιτικές να σας πω. Από τον Ιανουάριο μέχρι σήμερα που η κατάσταση αλλάζει δραματικά. Δεν ξέρω τι θα παραλάβουμε. Υπάρχουν ουρές, κρυφές ατζέντες. Γι αυτό κάνει εκλογές.\nΟ Βαγγέλης Μεϊμαράκης έθεσε τους στόχους\nΕκπέμπουμε το μήνυμα ότι η χώρα νοικοκυρεύεται\nΝα ξεμπλοκάρουμε τα μεγάλα έργα, να δημιουργήσουμε νέες θέσεις εργασίας\nΝα προχωρήσουμε στην απορρόφηση του ΕΣΠΑ\nΘα προχωρήσουμε στην δημιουργία εθνικής ομάδας διαπραγμάτευσης που θα μετέχουν όλες οι πολιτικές δυνάμεις .\nΘα προχωρήσουμε σε μια εθνική ομάδα να δώσει το Σύμφωνο με το οποίο θα προχωρήσει η χώρα\nΠρέπει ο κόσμος να έχει μια πυξίδα, να ξέρει που πηγαίνει. Θα δείξουμε το σχέδιο στην ΕΕ και θα ξέρει ο κόσμος ότι επιτέλους συμφωνήσουμε. Πρέπει να κλείσουν τα έργα.\nΟι δημοσκοπήσεις δεν είναι κάλπη. Δεν αμφισβητώ τις έρευνες και μάλιστα τα ποιοτικά στοιχεία, τα διαβάζω. Βέβαια κάποιοι τα βγάζουν έτσι για να επηρεάσουν τους πολίτες\nΜε την μείωση της ύφεσης θα απελευθερωθούν πόροι που θα μπορέσουμε να τους διαχειριστούμε.Προχωρήσαμε το ελάχιστο εγγυημένο εισόδημα και ο κ. Τσίπρας το έκοψε. Η κοινωνική πολιτική γίνεται με την παραγωγή πλούτου και όχι με δανεικά. Σε ό,τι αφορά τους αγρότες εγώ δεν είπα ότι θα το αλλάξω με ένα άρθρο, δεν είπα ότι θα τα σκίσουμε τα μνημόνια.\nΔεν ξεχνιέται ότι η κυβέρνηση Τσίπρα έκλεισε τις τράπεζες, όλοι θυμόμαστε τον Βαρουφάκη που είπε darling έκλεισα τις τράπεζες.\nΑν πάρουμε το EΣΠΑ και το πακέτο Γιούνκερ θα μπορέσουμε να έχουμε πόρους για να κινηθούμε. Το θέμα των αγροτών είναι για εμάς εθνικό.\nΟι δημοσκοπήσεις δεν είναι κάλπη. Δεν αμφισβητώ τις έρευνες και μάλιστα τα ποιοτικά στοιχεία, τα διαβάζω. Βέβαια κάποιοι τα βγάζουν έτσι για να επηρεάσουν τους πολίτες. Αν και τα τη γνώμη μου δεν είχε ενδιαφέρον το debate οι πολίτες προβληματίστηκαν. Βλέποντας τη λίστα των 53 με κείμενα, είναι χειρότερο από το κείμενο της Αριστερής Πλατφόρμας. Με αναγκάζετε να πω ορισμένες μου σκέψεις που δεν θα ήθελα. Το φαινόμενο ΣΥΡΙΖΑ σε τέτοιο ποσοστό είναι φαινόμενο της εποχής. Ο ΣΥΡΙΖΑ είναι πολύ παλιό κόμμα, αλλά δεν του έδινε κανείς σημασία. Ξαφνικά οι πολίτες επειδή ήθελαν να στείλουν μήνυμα διαμαρτυρίας ψήφισαν ΣΥΡΙΖΑ. Τα ποσοστά θα επιστρέψουν στην κανονικότητα τους. Οι πολίτες είναι πολύ πιο ώριμοι από το 2010 και το 2011.\nΕίμαστε υπέρ των μη κρατικών πανεπιστημίων. Πολλά παιδιά που φεύγουν στο εξωτερικό για τις οικογένειές τους είναι μια επένδυση που κοστίζει πολύ. Ο πρώτος στόχος είναι να μπορούμε να προσφέρουμε Παιδεία με το λιγότερο κόστος για να μην εξάγουμε χρήματα και γνώσεις. Πόσο δωρεάν είναι η Παιδεία; Πολλά παιδιά δεν δήλωσαν άλλες σχολές έξω από τον τόπο κατοικίας τους. Πόσο δωρεάν είναι αυτό; Μαγικό κουμπί για να το πατήσουμε και να λύσουμε το ζήτημα της ανεργίας δεν υπάρχει. Δύσκολα χτίζεις και πολύ εύκολα γκρεμίζεις. Οι πολιτικοί δεν είμαστε όλοι ίδιοι, είμαστε η επιλογή των πολιτών. Με απασχολεί η ανεργία στο σύνολό της. Των νέων, κυρίως του 50αρη που έχει παιδιά, οικογένεια και βρέθηκε ξαφνικά στο κενό. Να βάλουμε πλάτη και να σηκώσουμε όσους έχουν γονατίσει. Διεκδικήσαμε και συμμετέχουμε σε προγράμματα που μπορούν να δώσουν επιμόρφωση.\nΤι άλλαξε στη Ν.Δ;\nΟι πολίτες αλλάζουν γνώμη για το κατά πόσο η κυβέρνηση του κ. Τσίπρα διαπραγματεύτηκε σκληρά. Οι πολίτες απογοητεύτηκαν. Τώρα που φαίνονται τα αποτελέσματα και φαίνεται ότι η συμφωνία δεν είναι καλή ο Τσίπρας λέει ότι κάθισε 17 ώρες στη διαπραγμάτευση. Και; Ας καθόταν 10 ώρες και ας έφερνε καλύτερη συμφωνία. Το ζητούμενο δεν είναι αν οι πολίτες τον Ιανουάριο ψήφισαν έτσι αλλά να προβληματιστούν. Πολλοί από όσους ήθελαν να ψηφίσουν Ν.Δ. πήγαν στην αποχή ή σε ψήφο διαμαρτυρίας.\nΣτηρίζω τις επενδύσεις που είναι περιβαλλοντικά σωστές.Σε ό,τι αφορά τις Σκουριές είπα ότι θα τηρήσω τις αποφάσεις του ΣτΕ. Αν δεν ήταν προεκλογική περίοδος θα πήγαινα στις Σκουριές αλλά δεν ήθελα να πυροδοτήσω ένταση. Έχω ξαναπάει στα μεταλλεία .Δεσμεύομαι για συνεχή επαφή με τους φορείς και την αυτοδιοίκηση.\nΟ Τσίπρας εγκλωβίστηκε, έτσι εγκλωβίστηκε και με τον Βαρουφάκη. Δεσμεύομαι ότι θα υπάρχει συζήτηση. Δεν υπάρχει κανένα έργο που να γίνει χωρίς ΜΑΤ, δεν προχωράει έτσι η χώρα.\nΔεν γίνεται επενδυτής να περιμένει 5 χρόνια. Αλλιώς θα μείνουμε μόνοι μας, θα γίνουμε κακομοίρηδες. Δεν ήθελα να ρίξω λάδι στη φωτιά γι αυτό δεν πήγα στις Σκουριές. Ετσι θέλω να κυβερνήσω, αν κάνω, αν δεν κάνω, και πάλι φίλοι.\nΓια αριστερό ή δεξιό μνημόνιο\nΑυτό το παιδί Τσίπρας) έχει τάση να προσωποποιεί τα προβλήματα. Άντε πάλι η Ευρώπη του Σόιμπλε θυμάμαι πως μας έλεγε Μερκελιστές. Ο Τσίπρας έλεγε Ολανδρέου και έκανε θεό τον Ολάντ, δεν πήρε καμία απόφαση χωρίς τη Μέρκελ. Μας είπε ότι τον εκβιάζαμε, δεν είχε υπολογίσει τη δύναμη των τραπεζών, τη διαπραγμάτευση. Εγώ μέσα στον αυθορμητισμό μου μπορεί να έχω πει διάφορα αλλά δεν τον είπα γερμανοτσολιά, δολοφόνο. Μέσα μας είχαμε πάρα πολλές φορές προβλήματα συνείδησης γι’ αυτά που έπρεπε να ψηφίσουμε.\n«Εγώ μέσα στον αυθορμητισμό μου μπορεί να έχω πει διάφορα αλλά δεν τον είπα γερμανοτσολιά, δολοφόνο. Μέσα μας είχαμε πάρα πολλές φορές προβλήματα συνείδησης γι’ αυτά που έπρεπε να ψηφίσουμε»\nΓια ενδεχόμενο ήττας\nΤο δίλημμα μνημόνιο αντιμνημόνιο δεν υπάρχει. Το ζήτημα είναι πόσο πιο γρήγορα θα απαλλαγούμε. Το ζήτημα είναι να λειάνουμε τις γωνίες του τρίτου μνημονίου. Αυτή τη στιγμή είμαστε στη μάχη δεν μπορώ να κάνω σενάριο σε περίπτωση ήττας, εμείς πάμε για να κερδίσουμε.Θέλουμε να κερδίσουμε την εμπιστοσύνη των πολιτών και γι αυτό λέμε τι θα κάνουμε ως κυβέρνηση. Δεν ενδιαφέρει κανέναν τι θα κάνουμε σε άλλη περίπτωση.\nΓια την απόδοση ευθυνών στο επτάμηνο\nΣταθερή μου θέση είναι ότι δεν μπορεί να υπάρχει ποινικοποίηση της πολιτικής ζωής. Υπάρχει εφαρμοσμένη πολιτική. Κάποιος νόμιζε ότι η πολιτική του θα πήγαινε καλύτερα και γι’ αυτό την εφάρμοσε. Ποινική ευθύνη υπάρχει αν υπάρχει δόλος. Δεν μπορώ να κατηγορήσω κάποιον για δόλο. Άρα οι ευθύνες είναι πολιτικές και αποδίδονται δια της ψήφου από τους πολίτες.\nΓια το νομοσχέδιο για τις ραδιοτηλεοπτικές άδειες\nΝομοσχέδιο Σκουρλέτη-Παππά δεν υπάρχει, υπάρχει πρόταση στην οποία έχουμε δώσει απάντηση.Το φέρανε πρόχειρα με εκβιαστικό τρόπο. Δεν είναι παρουσίαση νομοσχεδίου αυτή. «Θα τα βάλουμε με καναλάρχες, με ποιον τα έχεις εσύ καλά». Δεν είναι ανάγκη να πάμε με κατηγορίες αλλά με επιχειρήματα».\nΓια κρυφή ατζέντα\nΣε έναν αρχηγό Αξιωματικής Αντιπολίτευσης φτάνουν πολλές καταγγελίες. Αλίμονο αν τις υιοθετήσω. Θα σας πω μόνο αυτά που γνωρίζω ημι – επισήμως. Συζητήθηκε το ασφαλιστικό και ζήτησε ο κ. Τσίπρας να συζητηθεί τον Οκτώβριο. Δεσμεύτηκε επίσης ότι θα ψηφίσει τα μέτρα για τους αγρότες. Υπάρχουν και ζητήματα που προέκυψαν από τα capital control.\nΓια τα εσωτερικά της Ν.Δ.\nΝομίζετε ότι ενδιαφέρει τον πολίτη για τον Καραμανλή, τον Σαμαρά και τον Μεϊμαράκη; Δεν ξέρω αν ο ΣΥΡΙΖΑ θα είναι υπερήφανος σε λίγο καιρό που διαθέτει τον κ. Τσίπρα ως πρώην πρωθυπουργό.\nΣτο συνταξιοδοτικό δεν μπορούμε να κάνουμε σχεδόν τίποτα. Για να μπορέσουμε να προχωρήσουμε στις συντάξεις στο σημείο που θα θέλαμε να είναι, θα πρέπει να γίνουν μία σειρά από πράγματα. Αυτό αποκλείεται για το 2016.\nΟ κ. Τσίπρας έβγαλε από την ατζέντα το ζήτημα του κουρέματος, αποδέχτηκε το PSI και δέχεται να μην γίνει κούρεμα του χρέους. Το ‘χει παίξει πολύ το ζήτημα του χρέους. Δεν φτάνει ότι μας φέσωσε με 90 δισ. και τώρα χρειάζεται να το δούμε το χρέος. Το δικό μας σχέδιο περιλαμβάνεται στη συμφωνία του 2012.\nΟ αριστερός κ.Τσίπρας, με την αριστερή πολιτική, υπέγραψε ομαδικές απολύσεις. Για πρώτη φορά με το 3ο μνημόνιο ετέθη ζήτημα για ομαδικές απολύσεις. Ο αριστερός κ.Τσίπρας, με την αριστερή πολιτική, υπέγραψε ομαδικές απολύσεις. Για εμάς δεν ετίθετο θέμα ομαδικών απολύσεων στις συζητήσεις που κάναμε με τους εταίρους. Είμαστε σε διάλογο με ΓΣΕΕ για να δούμε πώς το εργασιακό θα προχωρήσει, εφόσον υπάρχουν δουλειές και επενδύσεις. Ο Τσίπρας, πάντως, έχει υπογράψει στο μνημόνιό του τις ομαδικές απολύσεις.\nΤους πρώτους μήνες απαιτείται να κατατεθεί ο προϋπολογισμός που θα είναι σφιχτός και αυτό θα προσελκύσει και επενδυτές. Τάχιστα θα δημιουργήσω την ομάδα διαπραγμάτευσης. Εως τον πρώτο μήνα του 2016 θα προσπαθήσω το ξεμπλοκάρισμα του ΕΣΠΑ. Μέχρι Γενάρη-Φλεβάρη θα προσπαθήσουμε αυτά να τα προχωρήσουμε. Η προσέλκυση επενδύσεων μπορεί να πάει με γεωμετρική πρόοδο προς τα πάνω και να εξασφαλίσουμε επενδύσεις και δουλειές.\nΑρχικές προτεραιότητες, η επανεξέταση ΕΚΑΣ, προσωπικό της Υγεία και στην Παιδεία, ολική αποκατάσταση μισθού των ενστόλων. Μέσα στο 2016 θα δούμε τις συντάξεις και τα ταμεία.\nΓια τις τράπεζες και τα capital controls, η ανακεφαλαιοποίηση θα πρέπει να έχει γίνει μέχρι το τέλος Νοεμβρίου και η ομαλοποίηση θα πάρει χρόνο και θα γίνει μόνο εφόσον σταθεροποιηθεί η οικονομία. Μέχρι τέλος 2015 αν όλα αυτά τα έχουμε προλάβει, θα έχουμε μια ομαλοποίηση.\nΟ Βαγγέλης Μεϊμαράκης μίλησε για κυβέρνηση εθνικής ενότητας και σε συνέντευξή του στην Καθημερινή\nΠροηγούμενο: Αδύνατον να πατάει σε δυο βάρκες πια ο ΣΥΡΙΖΑ\nΕπόμενο: Δραστηριότητες του Μάριου Σαλμά


Αισιοδοξία στην κυβέρνηση πως η συμφωνία θα κλείσει... σύντομα! | KA-Business.gr\nΑρχική Νέα - Επικαιρότητα Οικονομία & Πολιτική Αισιοδοξία στην κυβέρνηση πως η συμφωνία θα κλείσει... σύντομα!\nΑισιοδοξία στην κυβέρνηση πως η συμφωνία θα κλείσει… σύντομα!\nΚαι αυτό καθώς «για πρώτη φορά έχουμε καταφέρει να συνδέσουμε τις καταθέσεις με προηγούμενες φορολογικές δηλώσεις». Μάλιστα προανήγγειλε ότι «αυτό θα φέρει πάρα πολλά φορολογικά έσοδα».\nΑναφορικά με την πορεία της αξιολόγησης σημείωσε ότι «θα κλείσει πολύ πιο γρήγορα από ό,τι νομίζετε» και συνέστησε να «μην πιστεύετε συχνά αυτά που γράφουν οι εφημερίδες ειδικά στους τίτλους».\nΜετά δε το κλείσιμο της αξιολόγησης, το οποίο προεξόφλησε ο υπουργός Οικονομικών, «αρχίζει η συζήτηση για το χρέος που το ΔΝΤ έχει κάνει ξεκάθαρο ότι δεν μπαίνει στο πρόγραμμα αν δεν υπάρξουν εγγυήσεις για τα μεσοπρόθεσμα μέτρα για το χρέος».\nΚάτι που θα είναι «μεγάλο σήμα για τις αγορές με την σφραγίδα του ΔΝΤ και σήμα για το QE του κ. Ντράγκι, με όλες τις συνέπειες που έχει αυτό για την ρευστότητα».\nΑναφορικά με τις ιδιωτικοποιήσεις ο κ. Τσακαλώτος δήλωσε ότι «οι προοπτικές της οικονομίας δεν εξαρτώνται από τον αριθμό των ιδιωτικοποιήσεων». «Έχουμε συμφωνήσει κάποιο αριθμό και θα τις κάνουμε. Το πώς αξιοποιείς τα περιουσιακά στοιχεία κρατικές επιχειρήσεις και ακίνητα, έχει σημασία», υπογράμμισε.\n«Βεβαίως να είμαστε αξιόπιστοι στους δανειστές αλλά να είμαστε αξιόπιστοι και στην ελληνική κοινωνία», πρόσθεσε.\nΠροηγούμενο άρθροΤο 70% των χρηστών ανησυχεί για παραβίαση του λογαριασμού του\nΕπόμενο άρθροΣύσταση προανακριτικής επιτροπής για τον Γιάννο Παπαντωνίου αποφάσισε η Βουλή


3 βασικά βήματα για την επισκευή στερεοφωνικού συστήματος!\n3 βασικά βήματα για την επισκευή του στερεοφωνικού συστήματος!\nwritten by Τένη Βαλεριάνου 22 Σεπτεμβρίου 2016\nΣτους περισσότερους από εμάς, μας έχει τύχει έστω μία φορά στη ζωή μας να χρειαστούμε επισκευή στερεοφωνικού συστήματος. Το χειρότερο δε είναι ότι αυτές οι βλάβες, δυστυχώς δεν προειδοποιούν. Απλώς, εκεί που περιμένεις να ακούσεις το αγαπημένο σου τραγούδι…σιωπή. Τι κάνεις λοιπόν;\nΡωτήσαμε τους έμπειρους ηλεκτρονικούς μας ποια είναι τα βήματα που πρέπει να ακολουθήσουμε για την επισκευή στερεοφωνικού συστήματος, σε περίπτωση έκτακτης ανάγκης! Ίσως να εκπλαγείς, αλλά τα πράγματα δεν είναι τόσο δύσκολα όσο τα περίμενες, τουλάχιστον όχι στα πρώτα στάδια της αντιμετώπισης των προβλημάτων!\n1. Bεβαίωσου ότι το στερεοφωνικό είναι συνδεδεμένο.\nΜπορεί να φαίνεται προφανές αλλά θα εντυπωσιάζουν αν ήξερες πόσες φορές ηλεκτρονικοί καλούνται για επισκευή στερεοφωνικού συστήματος για αυτό το λόγο. Πριν καλέσεις έναν εξειδικευμένο επαγγελματία, βεβαιώσου ότι έχεις εξαντλήσει όλες σου τις προσπάθειες. Ακόμη και αν τα βύσματα φαίνεται ότι είναι συνδεδεμένα στις υποδοχές τους, έλεγξε ότι έχουν καλή επαφή. Αφού βεβαιωθείς ότι όλα τα καλώδια είναι στη θέση τους, έλεγξε τον ηλεκτρολογικό πίνακα, μήπως έχει πέσει κάποια ασφάλεια. Αν όλες οι ασφάλειες είναι ανεβασμένες, δες μήπως φταίει η πρίζα. Δοκίμασε να συνδέσεις κάποια άλλη συσκευή, ώστε να εξετάσεις αν λειτουργεί. Αν δεν έχει πρόβλημα η πρίζα, ήρθε η ώρα να καλέσεις έναν εξειδικευμένο ηλεκτρονικό. Αν έχει πρόβλημα η πρίζα, ένας από τους έμπειρους ηλεκτρολόγους της πλατφόρμας μας θα μπορέσει να δώσει λύση στο πρόβλημα σου εύκολα, γρήγορα και αξιόπιστα!\n2. Έλεγξε τις ρυθμίσεις των ηχείων.\nΑν έχεις περισσότερα από ένα συνδεδεμένα ηχεία στο στερεοφωνικό σου σύστημα μην παραλείψεις να ελέγξεις τις ρυθμίσεις του σχετικά με τον ήχο. Για να μπορέσεις να απολαύσεις τη μουσική σου, θα πρέπει να συνδέσεις τα σωστά ηχεία. Κοίταξε τις ρυθμίσεις του στερεοφωνικού συστήματος σου για να δεις που “στέλνουν” τον ήχο. Σίγουρα σου έχει τύχει να πατήσεις τυχαία ένα κουμπάκι στο παρελθόν και ξαφνικά να λειτουργούν όλα ρολόι! Τώρα ξέρεις ότι αυτό το πάτημα δεν είναι άλλο από τη ρύθμιση του ήχου. Πριν πανικοβληθείς, λοιπόν, που δεν λειτουργεί το σύστημα, βεβαίωσου ότι η λύση δεν βρίσκεται ένα “κλίκ” μακριά!\n3. Έλεγξε τα καλώδια & τα ηχεία.\nΈνα ακόμη πολύ σημαντικό σημείο για την επισκευή στερεοφωνικού συστήματος είναι τα καλώδια, που συνδέουν τον ενισχυτή με τα ηχεία. Αν η σύνδεση είναι χαλαρή ή αν έχουν φθαρεί σε ορισμένα σημεία, πιθανότα αυτός είναι ο λόγος, που δεν ακούς το αγαπημένο σου τραγούδι. Σε δεύτερο επίπεδο, αν δεν εντοπίζεις πρόβλημα στα καλώδια, έλεγξε τα ηχεία σου. Αποσύνδεσε τα από το στερεοφωνικό και σύνδεσε τα με κάποια άλλη πηγή. Αν δεν λειτουργούν ούτε στην άλλη πηγή, τότε κατά 99,9% αυτά είναι η πηγή του προβλήματος. Αν λειτουργούν, θα χρειαστείς έναν έμπειρο επαγγελματία για επισκευή στερεοφωνικού συστήματος.\nΘέλεις να ακούσεις και πάλι το αγαπημένο σου τραγούδι στο στερεοφωνικό σου; Μην ανησυχείς γιατί το Douleutaras.gr έχει όλες τις λύσεις που αναζητάς! Ό,τι ψάχνεις, σε βρίσκει!\nεπισκευή στερεοφωνικού συστήματοςμουσικήστερεοφωνικό σύστημα\n22 Σεπτεμβρίου 2016 0 comment\nΚαθαρισμός προσώπου: 5 συμβουλές για υπέροχο και λαμπερό δέρμα!\nΠώς θα οργανώσεις το γάμο σου χωρίς άγχος και απρόοπτα;\nΠώς λειτουργεί ο Ηλιακός Θερμοσίφωνας & Tι πρέπει...\nΠώς θα καταλάβεις ότι το δωμάτιο σου θέλει...\nΔιατήρησε τα Έπιπλα Εξωτερικού Χώρου σε Άψογη Κατάσταση...\nΤι Κάμερα Παρακολούθησης να πάρω για το Σπίτι...\nΓιατί δεν βγάζει ζεστό αέρα το κλιματιστικό;\n7 Πλεονεκτήματα & 4 Μειονεκτήματα των Ταχυθερμοσίφωνων!


Η λογική του Ιώβ στις δοκιμασίες του Θεού\nΕΙΣΤΕ ΕΔΩ:Πνευματική ζωήΚαθημερινά ΑναγνώσματαΗ λογική του Ιώβ στις δοκιμασίες του Θεού\nΠιστεύω ότι ο καθένας από εμάς τους Χριστιανούς είναι εξοικειωμένος με την ιστορία του Ιώβ στη Βίβλο. Η όλη συμπεριφορά του κατά τη διάρκεια των δοκιμασιών ενέπνευσε γενιές και γενιές Χριστιανών κι έθεσε ένα παράδειγμα για να το ακολουθούμε όλοι μας. Σήμερα, θα ήθελα να μιλήσω με όλους σας σχετικά με ένα εξαιρετικό προσόν που αποκάλυψε ο Ιώβ κατά τη διάρκεια των δοκιμασιών – τον ορθολογισμό του. Στην αναφορά του ορθολογισμού, ο καθένας, πιστεύω, γνωρίζει τη σημασία του, αλλιώς δεν θα υπήρχε το ρητό «Η παρόρμηση είναι του διαβόλου». Τότε, πώς μπορούμε εμείς οι Χριστιανοί να έχουμε τον ίδιο ορθολογισμό με τον Ιώβ; Ας αναζητήσουμε τώρα τον τρόπο με βάση τη συμπεριφορά του στις δοκιμασίες.\nΟ Ιώβ έχασε όλα τα παιδιά και τον πλούτο του.\nΗ Βίβλος λέει: «Ημέραν δε τινά οι υιοί αυτού και αι θυγατέρες αυτού έτρωγον και έπινον οίνον εν τη οικία του αδελφού αυτών του πρωτοτόκου. Και ήλθε μηνυτής προς τον Ιώβ και είπεν, Οι βόες ηροτρίαζον και αι όνοι έβοσκον πλησίον αυτών· και επέπεσαν οι Σαβαίοι και ήρπασαν αυτά· και τους δούλους επάταξαν εν στόματι μαχαίρας· και εγώ μόνος διεσώθην διά να σοι απαγγείλω. Ενώ ούτος έτι ελάλει, ήλθε και άλλος και είπε, Πυρ Θεού έπεσεν εξ ουρανού και έκαυσε τα πρόβατα και τους δούλους και κατέφαγεν αυτούς· και εγώ μόνος διεσώθην διά να σοι απαγγείλω. Ενώ ούτος έτι ελάλει, ήλθε και άλλος και είπεν, Οι Χαλδαίοι έκαμον τρεις λόχους και εφώρμησαν εις τας καμήλους και ήρπασαν αυτάς· και τους δούλους επάταξαν εν στόματι μαχαίρας· και εγώ μόνος διεσώθην διά να σοι απαγγείλω. Ενώ ούτος έτι ελάλει, ήλθε και άλλος και είπεν, Οι υιοί σου και αι θυγατέρες σου έτρωγον και έπινον οίνον εν τη οικία του αδελφού αυτών του πρωτοτόκου· και ιδού, ήλθε μέγας άνεμος εκ του πέραν της ερήμου και προσέβαλε τας τέσσαρας γωνίας του οίκου και έπεσεν επί τα παιδία, και απέθανον· και εγώ μόνος διεσώθην διά να σοι απαγγείλω». (Ιώβ 1:13-19).\nΑπό αυτούς τους στίχους μπορούμε να διαπιστώσουμε ότι, μέσα σε μία μόλις ημέρα, έχασε τα ζώα του που γέμιζαν τα βουνά, τα οποία τα λήστεψαν ή τα έκαψαν, οι δούλοι του δολοφονήθηκαν και όλα του τα παιδιά καταπλακώθηκαν από το σπίτι που κατέρρευσε. Αυτές οι συμφορές χτύπησαν σαν βίαιη καταιγίδα τον Ιώβ η μία μετά την άλλη, χωρίς προειδοποίηση. Μολονότι δεν βλέπουμε αυτές τις σκηνές με τα μάτια μας, δεν είναι δύσκολο να φανταστούμε πόσο τραγικές και φρικτές ήταν από τις σχετικές αφηγήσεις της Βίβλου. Ως απλός θεατής, κανένας από μας δεν θέλει να βλέπει τέτοιες τραγωδίες, πόσω μάλλον να τις βιώνει. Όμως, ως θύμα αυτών των συμφορών, πώς συμπεριφέρθηκε ο Ιώβ αντιμετωπίζοντάς τις;\nΠώς συμπεριφέρθηκε ο Ιώβ κατά τη διάρκεια των δοκιμασιών;\nΣτη Βίβλο καταγράφονται τα εξής: «Τότε σηκωθείς ο Ιώβ διέσχισε το επένδυμα αυτού και εξύρισε την κεφαλήν αυτού και έπεσεν επί την γην και προσεκύνησε, και είπε, Γυμνός εξήλθον εκ κοιλίας μητρός μου και γυμνός θέλω επιστρέψει εκεί· ο Κύριος έδωκε και ο Κύριος αφήρεσεν· είη το όνομα Κυρίου ευλογημένον. Εν πάσι τούτοις δεν ημάρτησεν ο Ιώβ και δεν έδωκεν αφροσύνην εις τον Θεόν». (Ιώβ 1:20-22).\nΑυτοί οι στίχοι δίνουν μια αληθινή περιγραφή του τρόπου με τον οποίο αντέδρασε ο Ιώβ απέναντι στις δοκιμασίες, δείχνοντάς μας παράλληλα τις προσδοκίες του και τον σεβασμό του προς τον Θεό. Αντιμετωπίζοντας τόσο μεγάλες δοκιμασίες, ο Ιώβ δεν παρεξήγησε, ούτε παραπονέθηκε εις βάρος του Θεού, ούτε εγκατέλειψε τον Θεό, ούτε συγκέντρωσε τους υπηρέτες του για να πάρει πίσω την περιουσία του βασιζόμενος στην παρόρμηση της στιγμής. Αντιθέτως, δάνεισε τον μανδύα του, ξύρισε το κεφάλι του και στη συνέχεια επαίνεσε το ιερό όνομα του Θεού. Αυτές οι αντιδράσεις του Ιώβ μάς δείχνουν ότι ο ορθολογισμός του υπερβαίνει τον αντίστοιχο κάθε άλλου φυσιολογικού ατόμου. Εάν μας τύχουν τέτοιες δοκιμασίες, είμαι βέβαιος ότι κανένας από μας δεν μπορεί να συμπεριφερθεί όπως έκανε εκείνος. Ίσως μερικοί διαφωνήσουν μαζί μου και μπορεί να υποστηρίξουν ότι «εφόσον δεν έχουμε βιώσει αυτές τις δοκιμασίες αυτοπροσώπως, δεν είναι πολύ πρώιμο να βγάλουμε ένα τέτοιο συμπέρασμα;» Ε, λοιπόν, απαντώντας σε αυτήν την ερώτηση, θα ήθελα να σας υπενθυμίσω πώς αντιδρούμε συνήθως όταν μας τυχαίνουν δυσμενή πράγματα στην καθημερινή μας ζωή: όταν χάνουμε κάτι πολύτιμο ή ζημιώνονται τα συμφέροντά μας, τα κλωθογυρίζουμε διαρκώς στο μυαλό μας και κάνουμε συνεχώς παράπονα. Όταν κάποιο από τα μέλη της οικογένειάς μας αρρωσταίνει, αλλά δεν τα πηγαίνει καλύτερα γρήγορα αφού προσευχηθούμε στον Θεό, Τον παρεξηγούμε και παραπονιόμαστε εις βάρος Του. Προφανώς, το ανάστημά μας είναι πολύ μικρό, ή και ανάξιο λόγου, και ο ορθολογισμός μας απλά δεν μπορεί να συγκριθεί με του Ιώβ. Έτσι λοιπόν, σε αυτό το σημείο, δεν νομίζετε ότι ο εν λόγω ορθολογισμός του Ιώβ είναι πραγματικά πολύτιμος και αξιομίμητος;\nΠώς απέκτησε ο Ιώβ έναν τόσο πολύτιμο ορθολογισμό;\nΕνώ θαυμάζετε τον Ιώβ για τον ορθολογισμό του, ορισμένοι από εσάς μπορεί να ρωτήσετε πώς ο Ιώβ απέκτησε έναν τέτοια ορθολογισμό. Όσον αφορά αυτήν την ερώτηση, διάβασα κάποτε ένα βιβλίο που μου έδωσε την απάντηση. Το βιβλίο λέει: «Οι πραγματικές εμπειρίες του Ιώβ και η ακέραια και ειλικρινής του ανθρώπινη φύση σήμαινε ότι έκανε την πιο ορθολογική κρίση και επιλογές όταν έχασε την περιουσία και τα παιδιά του. Τέτοιες ορθολογικές επιλογές ήταν άρρηκτα συνδεδεμένες με τις καθημερινές του επιδιώξεις και τα έργα του Θεού, τα οποία γνώρισε κατά την καθημερινότητά του. Η ειλικρίνεια του Ιώβ τον κατέστησε ικανό να πιστέψει ότι το χέρι του Ιεχωβά Θεού κυβερνά τα πάντα. Η πίστη του τού επέτρεψε να γνωρίζει το γεγονός της κυριαρχίας του Ιεχωβά Θεού επί των πάντων. Η γνώση του τον έκανε πρόθυμο και ικανό να υπακούει στην κυριαρχία και τις ρυθμίσεις του Ιεχωβά Θεού. Η υπακοή του τού επέτρεψε να είναι όλο και πιο αληθινός στον σεβασμό του για τον Ιεχωβά Θεό. Ο σεβασμός του τον έκανε όλο και πιο αληθινό στην αποφυγή του κακού. Τελικά, ο Ιώβ τελειώθηκε επειδή σεβόταν τον Θεό και απέφευγε το κακό. Και η τελείωσή του τον έκανε σοφό και του χάρισε τον μέγιστο ορθολογισμό». («Το έργο του Θεού, η διάθεση του Θεού και ο ίδιος ο Θεός Β’»).\nΑφού διάβασα αυτά τα λόγια, κατάλαβα ότι μπόρεσε να συμπεριφερθεί λογικά και να καταθέσει μαρτυρία για την απώλεια των παιδιών και της περιουσίας του λόγω κυρίως των καθημερινών του αναζητήσεων και των πράξεων του Θεού που είχε γνωρίσει κατά τη διάρκεια της καθημερινότητάς του. Από τις αφηγήσεις της Βίβλου, μπορούμε να δούμε ότι στην καθημερινή ζωή ο Ιώβ προσέφερε συχνά ψητά σφάγια ως θυσίες, πορευόμενος στον δρόμο του Θεού – φοβούμενος τον Θεό και αποφεύγοντας το κακό. Όχι μόνο λάτρευε ο ίδιος τον Θεό, αλλά και έστελνε τακτικά και καθαγίαζε τα παιδιά του, υπενθυμίζοντάς τους να μην ενδίδουν στις ηδονές της ζωής. Εν τω μεταξύ, στην καθημερινότητά του, έδινε κυρίως προσοχή στο να παρατηρεί τις πράξεις του Θεού, αποκτώντας βαθμιαία με τον τρόπο αυτό γνώση της εξουσίας και της κυριαρχίας Του, και έτσι έμαθε ότι ο μεγάλος πλούτος του δεν προέρχονταν από τους δικούς του κόπους, αλλά του δόθηκε από τον Θεό. Ο φόβος του για τον Θεό και οι γνώσεις του για την εξουσία Του τού έδωσαν τη δυνατότητα να παραμείνει λογικός στις δοκιμασίες – δεν ήταν μόνο σε θέση να προσφέρει ευχαριστίες στον Θεό για όσα του έδινε, αλλά και να υπακούει όταν του αφαιρούσε και να υποκλίνεται για να Τον προσκυνήσει χωρίς τυχόν προϋποθέσεις, αιτιολογίες ή παράπονα.\nΠοια διαφώτιση μπορούμε να κερδίσουμε από την εμπειρία του Ιώβ;\nΑπό την εμπειρία του Ιώβ, καταλαβαίνουμε ότι για να κατέχουμε τον ορθολογισμό του Ιώβ, πρέπει να ξεκινούμε από όλα όσα συμβαίνουν στην καθημερινή μας ζωή. Ανεξάρτητα από το τι άτομα, ζητήματα ή αντικείμενα συναντάμε κάθε μέρα, είτε τα συμπαθούμε είτε όχι, πρέπει να τα αποδεχόμαστε από τον Θεό, να ηρεμούμε και να προσευχόμαστε σ’ Αυτόν, αναζητώντας το θέλημά Του στις ρυθμίσεις των εν λόγω θεμάτων και τον τρόπο να το κάνουμε πράξη σύμφωνα με τις απαιτήσεις Του. Ακόμη κι αν δεν μπορούμε εκείνη τη στιγμή να κατανοήσουμε πλήρως την κατάσταση που μας τυχαίνει, πρέπει να μάθουμε να αναζητούμε και να περιμένουμε να μας αποκαλυφθεί το θέλημα του Θεού. Εφόσον ζούμε στην πράξη κατ’ αυτόν τον τρόπο, σταδιακά θα γινόμαστε μάρτυρες όλο και περισσότερων από τις πράξεις του Θεού και θα γινόμαστε όλο και πιο υπάκουοι, και φυσικά θα μετατρεπόμαστε όλο και περισσότερο σε άτομα με ορθολογισμό. Εκείνη τη στιγμή, ακόμη και αν συναντούμε ενδεχομένως πράγματα που είναι ιδιαίτερα ασυμβίβαστα με τις αντιλήψεις και τις φαντασιοκοπίες μας, θα είμαστε σε θέση να συμπεριφερθούμε ορθολογικά στις δοκιμασίες όπως έκανε κι ο Ιώβ, να καταθέσουμε μαρτυρία για τον Θεό και τελικά να κερδίσουμε τον έπαινο και τις ευλογίες Του.\nΑπό τον Άι Ζούε, Κίνα\nI Η προσευχή είν' απ' τους τρόπους που ο άνθρωπος συνεργάζεται με τον Θεό, το Πνεύμα να επικαλεστεί κι απ' τον Θεό να αγγιχτεί. Όσο προσεύχεστε, τόσο…


Γιαννιτσά, Χριστούγεννα 1968: Η δολοφονία της όμορφης δασκάλας | karatzova.com\nHome ΓΙΑΝΝΙΤΣΑ Γιαννιτσά, Χριστούγεννα 1968: Η δολοφονία της όμορφης δασκάλας\nΑνήμερα των Χριστουγέννων του 1968, ένας χωροφύλακας είδε μέσα σε ένα βαμβακοχώραφο το ημίγυμνο πτώμα μια νεαρής γυναίκας. Η δασκάλα ενός χωριού στα Γιαννιτσά είχε βρει φρικτό θάνατο την προηγούμενη νύχτα, ενώ τις επόμενες ημέρες εξετάσθηκαν ως ύποπτοι περίπου 200 άνθρωποι.\nΗ Κυριακή είχε αποφοιτήσει δύο χρόνια νωρίτερα από την ακαδημία της Φλώρινας και αμέσως σχεδόν διορίστηκε στο τετραθέσιο δημοτικό σχολείο Εσωβάλτων, που απέχει 25 χιλιόμετρα από τα Γιαννιτσά. Είχε νοικιάσει ένα δωμάτιο στο σπίτι του Δ. και εκεί ένιωσε για πρώτη φορά την αγωνία της ανυπεράσπιστης κοπέλας στα χέρια ενός άντρα, που ήθελε με το ζόρι να πάρει κάτι, που η ίδια δεν ήθελε να δώσει. Τότε, είχε κατορθώσει να φωνάξει και γλίτωσε από τον αδελφό του σπιτονοικοκύρη της που επιχείρησε να την βιάσει. Ο επίδοξος βιαστής καταδικάστηκε, αλλά ήταν πρώτη πικρή εμπειρία της Κυριακής.\nΈναν χρόνο αργότερα, η νεαρή δασκάλα γύρισε στα Γιαννιτσά για να περάσει τις γιορτές με την οικογένειά της και να παρευρεθεί στο γάμο μιας φίλης της. Την παραμονή των Χριστουγέννων, μετά το μεσημεριανό φαγητό έφυγε από το σπίτι της και πήγε στο γάμο. Όταν το γλέντι τελείωσε γύρω στις εννέα το βράδυ, πήρε την αστική συγκοινωνία και κατέβηκε στη διασταύρωση της κεντρικής λεωφόρου Γιαννιτσών με το δημόσιο δρόμο. Λίγα μέτρα πιο κάτω και κοντά στο πρατήριο βενζίνης βρισκόταν το σπίτι μιας θείας της. Εκεί κάθισε περίπου μισή ώρα και στις 21.30 την νύχτα ξεκίνησε για το σπίτι της. Η απόσταση που είχε να διανύσει δεν ήταν περισσότερο από ένα χιλιόμετρο πάνω στο δημόσιο δρόμο.\nΜέσα στη νύχτα πετάχτηκε από την άκρη του δρόμου μια ανδρική φιγούρα. Άρχισε να της ψιθυρίζει σεξουαλικά σχόλια. Η Κυριακή επιτάχυνε και τότε ο άνδρας την χτύπησε και την έριξε στο έδαφος. Έσφιξε με δύναμη τα χέρια του, μέχρι που τα μάτια της όμορφης γυναίκας πετάχτηκαν έξω από τις κόγχες, ενώ τα γαντοφορεμένα χέρια της προσπαθούσαν να διώξουν από πάνω της το βάρος του άγνωστου άνδρα, που ξαφνικά όρμησε πάνω της και την καθήλωσε κάτω στο χώμα. Λίγα λεπτά αργότερα, τα χέρια παρέλυσαν και έπεσαν άτονα πάνω στις υγρές βαμβακιές και το κορμί της όμορφης δασκάλας μετά από ένα τελευταίο σπασμό έμεινε ακίνητο.\nΗ αποκάλυψη και η δίκη\nΔύο εβδομάδες μετά τη δολοφονία της 22χρονης Κυριακής, η αστυνομία ανακοίνωσε τη σύλληψη του δολοφόνου. Ο κτηνοτρόφος είχε ομολογήσει κυνικά πως ήθελε απλώς να την…απολαύσει. «Εγώ την σκότωσα. Δεν ήθελα όμως να την σκοτώσω. Ήθελα μόνο να την απολαύσω. Δεν ξέρω πως έγινε και σφίχτηκαν τα χέρια μου. Τον επιθανάτιο ρόγχο της, τον εξέλαβα σαν «γουργουρίσματα» ηδονής και δεν έδωσα σημασία. Ύστερα διαπίστωσα ότι η κοπέλα δε ζούσε. Ασέλγησα απάνω τις λίγες στιγμές πριν πεθάνει. Μετά με έπιασε πανικός. Την άφησα όπως ήταν μισόγυμνη, ανάμεσα στις βρεγμένες βαμβακόριζες και άρχισα να τρέχω με όση δύναμη είχαν τα πνευμόνια μου. Ήθελα να φύγω μακριά από τον τόπο που έγινα δολοφόνος. Ήθελα να μη βλέπω τα πελώρια γυάλινα μάτια της που με κοιτούσαν την ώρα που η ανάσα μου της έκαιγε το λαιμό. Δεν ήθελα να γίνω φονιάς γιατί την κοπέλα την ποθούσα από καιρό. Έκανα σφάλμα και μετανοώ» είπε στους αστυνομικούς.\nΑν και ο «νταής» κτηνοτρόφος παραδέχθηκε το έγκλημα στους αστυνομικούς, όταν έφτασε η ώρα της δίκης του, δήλωσε αθώος! Μάλιστα, ισχυρίστηκε πως υπέστη φοβερά βασανιστήρια για να ομολογήσει. «Στεκόμουν όρθιος σε ένα δωμάτιο για 36 ώρες. Με ταϊζαν αλμυρό φαϊ και δεν μου έδιναν νερό να πιω. Μου έκαναν φάλαγγα. Αναγκάστηκα να ομολογήσω για να σταματήσει το μαρτύριο» είπε στο δικαστήριο για να λάβει την αφοπλιστική απάντηση του εισαγγελέα: «Η αστυνομία ξυλοκόπησε και τους 200 ύποπτους που συνέλαβε. Κανείς δεν ομολόγησε». Το δικαστήριο καταδίκασε τον κτηνοτρόφο σε ισόβια κάθειρξη.\nΑνώνυμος 25 Δεκεμβρίου 2021 - 12:45 μ.μ.\nΤι θα πει ισόβια, του κάνεις ότι ακριβώς έκανε και μάλιστα μέσα σε βαμβάκια.\nΑνώνυμος 25 Δεκεμβρίου 2021 - 9:25 μ.μ.\nΗ οικογένεια της κάθε χρόνο ζει και ξαναζεί τον θάνατο της. Εύχομαι ποτέ καμία γυναίκα να μη ζήσει τέτοιες καταστάσεις. Δυστυχώς όμως οι γυναικοκτονίες συνεχίζονται...και πολλές γυναίκες πέφτουν θύματα αρρωστημένων μυαλών που νομίζουν ότι μπορούν να τις κάνουν ό,τι θέλουν και ότι έχουν εξουσία επάνω τους.\nΑνώνυμος 26 Δεκεμβρίου 2021 - 9:29 π.μ.\nΠως έχω την εντύπωση πως αυτός δεν έφαγε ισόβια αλλά εκτελέστηκε ξέρεις κανεις;\nΑνώνυμος 26 Δεκεμβρίου 2021 - 1:35 μ.μ.\nΑποφυλακιστικε μετά από 25 χρόνια ενώ ισχυριζόταν μέχρι τέλους ότι ήταν αθώος.\nΑνώνυμος 26 Δεκεμβρίου 2021 - 6:33 μ.μ.\nΕίχε βγει και στου μικρούτσικου την τότε εκπομπή με την τένια μαζί


Καλούν μετανάστες σε μαζική εισβολή στην Ελλάδα | ΠΙΕΡΙΚΟΣ ΛΟΓΟΣ\nΠεριπολίες Τούρκων στα σύνορα - Εικόνες\nΝέο σκηνικό αποσταθεροποίησης σχεδιάζουν οι Τούρκοι σε Έβρο και Αιγαίο. Τις τελευταίες ημέρες επικρατεί συναγερμός στην ΕΥΠ, καθώς η Άγκυρα φαίνεται πως θέλει να πάρει εκδίκηση, για την ήττα που υπέστη πριν ένα χρόνο.\nΤις τελευταίες ημέρες διάφοροι λογαριασμοί, προσπαθούν παραπληροφορώντας (σε ομάδες κλειστές και ανοιχτές), να ξεσηκώσουν τους αλλοδαπούς για να εισβάλλουν ομαδικά στην Ελλάδα. Επίσης σύμφωνα με πληροφορίες στέλνονται και SMS. Δεν είναι μονο ο Έβρος στοχοποιημένος, αλλά και τα νησιά του Αιγαίου.\nΗ πρώτη ημερομηνία που δίνονταν ήταν η 13 Απριλίου. Παρά το γεγονός ότι καταγράφηκαν κάποιες κινήσεις εντός τουρκικού εδάφους, αυτές δεν ήταν μαζικές, ενώ δεν καταγράφηκε καμία ιδιαίτερη κινητικότητα στα σύνορα, που να θέσει σε επιπλέον επιφυλακή στρατό και αστυνομία.\nΣτον Έβρο, εδώ και μέρες η επιφυλακή είναι αυξημένη, ενώ σε επιχειρησιακό στάδιο έχουν αναβαθμιστεί οι περιπολίες και οι κατόψεις των τουρκικών ακτών, γιατί το κάλεσμα δεν αποτυπώνει ακόμη το χώρο όπου καλούνται οι μετανάστες να περάσουν σε Ελληνικό έδαφος. Δεν αποσαφηνίζεται δηλαδή, αν αυτό θα είναι από τα νησιά ή από τον Έβρο, σύμφωνα με το thrakinea.\nΣτο μεταξύ, το γεγονός ότι οι πληροφορίες διέρρευσαν στην Ελλάδα και με ευρωπαϊκή συνδρομή, φαίνεται ότι δεν έδωσε τον απαραίτητο χρόνο στα κυκλώματα να δράσουν όπως το είχαν σχεδιάσει. Σε κάθε περίπτωση πάντως, η επιφυλακή παραμένει, παρά το γεγονός ότι οι ροές παραμένουν στα επίπεδα των τελευταίων μηνών.\nΠάνοπλοι οι Τούρκοι στον Έβρο\nΤαυτόχρονα, οι περιπολίες των Τουρκικών ΕΔ στον Έβρο εντάθηκαν. Τα ΜΜΕ της γειτονικής χώρας αποδέσμευσαν και εικόνες με την κινητικότητα των απέναντι.


Βενέδικτος ΙΣτ΄: Ένας συντηρητικός Πάπας στη δίνη σκανδάλων | in.gr\ningr > Κόσμος > Αμερική > Βενέδικτος ΙΣτ΄: Ένας συντηρητικός Πάπας στη δίνη σκανδάλων\nΟκτώ χρόνια στο Βατικανό\n11 Φεβρουαρίου 2013, 19:36 Ενημερώθηκε: 11 Φεβρουαρίου 2013, 21:36\nΌταν τον Απρίλιο του 2005 ανακοινώθηκε ότι νέος Πάπας θα είναι ο Βενέδικτος ΙΣτ’ οι φιλελεύθερες δυνάμεις των καθολικών αντέδρασαν με επιφυλακτικότητα -τουλάχιστον.\nΔεν ήταν λίγοι εκείνοι που θεωρούσαν ότι ο νέος, συντηρητικός ποντίφικας θα οδηγούσε την Καθολική Εκκλησία αρκετά χρόνια πίσω.\nΟι φόβοι δεν ήταν αβάσιμοι. Στη διάρκεια της παπικής θητείας του, ο Βενέδικτος ΙΣτ’ προσπάθησε να επαναφέρει παραδοσιακές καθολικές πρακτικές, αποξενώνοντας στην πορεία αρκετούς πιστούς, ανάμεσά τους τους ομοφυλόφιλους.\nΙστορική παραίτηση του Πάπα Βενέδικτου ΙΣτ’\nΟι επικριτές του θεωρούσαν ότι προσπαθούσε να αποσύρει τις μεταρρυθμίσεις που εισηγήθηκε το Δεύτερο Συμβούλιο του Βατικανού (1962-1965), το οποίο εκσυγχρόνισε την Εκκλησία και ενθάρρυνε τον διαθρησκευτικό διάλογο.\nΓνωστός ως «το ροτβάιλερ του Θεού», εξαιτίας των συντηρητικών θέσεών του, σύντομα έγινε γνωστό, όπως αναφέρει το πρακτορείο Reuters, ότι όχι μόνο… δεν δάγκωνε, αλλά σπάνια γάβγιζε.\nΑντίθετα με τον προκάτοχό του, ο οποίος ήταν ιδιαίτερα αγαπητός στους πιστούς, ο Πάπας Βενέδικτος ΙΣτ’ έκανε φανερό ότι δεν σκόπευε να αλλάξει τις ήσυχες συνήθειές του για να γίνει πιο δημοφιλής.\nΤα σεξουαλικά σκάνδαλα\nΉδη από την αρχή της παπικής θητείας του, ο Βενέδικτος ΙΣτ’ κλήθηκε να αντιμετωπίσει τις αποκαλύψεις για σεξουαλική κακοποίηση παιδιών από ιερείς.\nΤα σκάνδαλα είχαν κάνει την εμφάνισή τους επί Ιωάννη Παύλου Β’, αλλά στη διάρκεια της θητείας του Πάπα Βενέδικτου ΙΣτ΄ επεκτάθηκαν, λαμβάνοντας τεράστιες διαστάσεις. Οι συγκλονιστικές αποκαλύψεις σε ολόκληρο τον κόσμο για ιερείς που ασελγούσαν σε παιδιά διαδέχονταν η μία την άλλη.\nΟ ποντίφικας συναντήθηκε με τα θύματα και τις οικογένειές τους. Έκλαψε μαζί τους, προσευχήθηκε μαζί τους, αλλά δεν παραδέχθηκε ποτέ προσωπική αποτυχία ή την αποτυχία του Βατικανού.\nΘεωρείται ότι ο Πάπας Βενέδικτος ΙΣτ΄ είχε γνώση του μεγέθους του προβλήματος, καθώς το γραφείο του οποίου ήταν επικεφαλής από το 1982 ασχολείτο με υποθέσεις κακοποίησης από ιερείς.\nΗ υπόθεση τον αφορούσε άμεσα και για έναν ακόμα λόγο: ο αδελφός του διηύθυνε επί 30 χρόνια μία χορωδία στο Ρέγκενσμπουργκ που είχε εμπλακεί σε σκάνδαλο παιδεραστίας.\nΩστόσο, και παρά τις εκκλήσεις των θυμάτων, δεν έλαβε δράση κατά των επισκόπων που αγνοούσαν ή κάλυπταν τις υποθέσεις παιδεραστίας, οδηγώντας κάποια από τα θύματα να προσφύγουν ακόμα και στο Διεθνές Ποινικό Δικαστήριο.\nΗ σχέση με τις άλλες θρησκείες\nΗ σχέση του Βατικανού με τις άλλες θρησκείες χαρακτηρίστηκε από σκαμπανεβάσματα. Εξόργισε τους εβραίους όταν αποφάσισε την άρση του αφορισμού τεσσάρων επισκόπων, ανάμεσά τους ενός αρνητή του Ολοκαυτώματος.\nΤην αντίδραση της ιουδαϊκής κοινότητας προκάλεσε και η απόφασή του να ανοίξει ο δρόμος για την αγιοποίηση του προκατόχου του την εποχή των Ναζί, Πάπα Πίου XII, η οποία είχε «παγώσει».\nΤο Ισραήλ δεν ικανοποίησε, επίσης, το γεγονός ότι ο Πάπας, σε επίσκεψή του στο Ισραήλ, ζήτησε ανεξάρτητο κράτος για τους Παλαιστίνιους.\nΩστόσο, όπως ο Ιωάννης Παύλος ο Β’, έτσι και εκείνος έκανε βασικό σημείο της θητείας του την προσέγγιση με τους εβραίους. Η πρώτη του επίσημη κίνηση ως Πάπας ήταν η αποστολή μιας επιστολής προς την εβραϊκή κοινότητα της Ρώμης, ενώ έγινε ο δεύτερος Πάπας στην ιστορία (μετά τον Ιωάννη Παύλο Β’) που μπήκε σε συναγωγή.\nΗ σχέση του Βατικανού με τους μουσουλμάνους δεν υπήρξε πάντα ρόδινη.\nΜιλώντας το 2006 σε σεμινάριο στη Γερμανία ο ποντίφικας εξέφρασε τις σκέψεις του για το Ισλάμ και αναφέρθηκε στις σχέσεις της θρησκείας αυτής με τη βία και τον Ιερό Πόλεμο (τζιχάντ). Δήλωσε επίσης πως η βούληση του Θεού των μουσουλμάνων «δεν συνδέεται με καμία από τις δικές μας κατηγορίες ούτε καν με αυτή της λογικής», αντίθετα από το χριστιανισμό, ο οποίος έχει τραφεί από την ελληνική φιλοσοφία.\nΜετά από έντονες αντιδράσεις αναγκάστηκε να ζητήσει συγγνώμη, λέγοντας ότι οι δηλώσεις του παρερμηνεύθηκαν.\nΣε μία συμφιλιωτική κίνηση πραγματοποίησε επίσκεψη στην Τουρκία το 2006 και προσευχήθηκε στο Μπλε Τζαμί με τον μεγάλο μουφτή της Κωνσταντινούπολης.\nΧείρα φιλίας έτεινε και προς τους καθολικούς της Κίνας. Το Πεκίνο είχε διακόψει τις διπλωματικές σχέσεις με το Βατικανό, όταν την εξουσία ανέλαβε η κομμουνιστική κυβέρνηση.\nΣυντηρητικές θέσεις και ανατροπές\nΜέσα στον πρώτο χρόνο από την ανάληψη των καθηκόντων του, ο Πάπας υπέγραψε έγγραφο που απαγόρευε στους ομοφυλόφιλους να αναλάβουν ιερατικά καθήκοντα.\nΤο 2009 εξόργισε τα Ηνωμένα Έθνη και αρκετές ευρωπαϊκές κυβερνήσεις, όταν σε ταξίδι του προς την Αφρική, είπε σε δημοσιογράφους ότι το πρόβλημα με τον ιό HIV δεν μπορεί να λυθεί με τη διανομή προφυλακτικών. «Αντιθέτως, αυτό αυξάνει το πρόβλημα» δήλωσε, ξεσηκώνοντας θύελλα αντιδράσεων.\nΑργότερα, επιχείρησε να ανασκευάσει τα λεγόμενά τους, λέγοντας ότι εάν ένας άνδρας που πουλά το κορμί του χρησιμοποιήσει προφυλακτικό για να μην μεταδώσει τον ιό στον σεξουαλικό του σύντροφο, τότε μπορεί να κάνει ένα βήμα προς μια πιο υπεύθυνη σεξουαλικότητα. Ήταν η πρώτη φορά που ένας Πάπας παραδέχθηκε ότι το προφυλακτικό παίζει ρόλο στην προστασία από τον ιό.\nΣε μία κίνηση που χαιρέτισαν οι φιλελεύθεροι καθολικοί απέρριψε το «limbo» λέγοντας ότι υπάρχει ελπίδα να πάνε στον παράδεισο τα παιδιά που πεθαίνουν χωρίς πρώτα να έχουν βαπτιστεί.\nΜία άλλη ιδιαίτερα δημοφιλής απόφαση ήταν και η οσιοποίηση σε χρόνο ρεκόρ του Πάπα Ιωάννη Παύλου Β’.\n«Πονοκέφαλο» στον ποντίφικα προκάλεσε η σύλληψη του οικονόμου του, Πάολο Γκαμπριέλε τον Μάιο του 2012. Ο Γκαμπριέλε κατηγορήθηκε ότι παρέδωσε απόρρητη αλληλογραφία του Πάπα στον δημοσιογράφο Τζανλουίτζι Νούτσι, ο οποίος εξέδωσε τον περασμένο μήνα το βιβλίο του με τίτλο Τα Μυστικά Έγγραφα του Πάπα Βενέδικτου ΙΣτ’.\nΑν και στο βιβλίο του «Charity in Truth» του 2009 ζητούσε μία νέα οικονομική τάξη που να καθοδηγείται από την ηθική, το Βατικανό βρέθηκε στο στόχαστρο έρευνας για ξέπλυμα χρήματος.\nΠατατοσαλάτα με μουστάρδα και κρεμμυδάκι\nΠώς να αποτρέψετε το παιδί σας από το κουτσομπολιό\nΓ. Μαντέλας στο One Channel: Η Ελλάδα να λειτουργήσει αποτρεπτικά σε όσα επιχειρεί η Τουρκία Τις εξελίξεις με τα Μέτρα Οικοδόμησης Εμπιστοσύνης, τη συνάντηση Μητσοτάκη – Ερντογάν και την τουρκική προκλητικότητα σχολιάζει στο κεντρικό...\n4 Δεκεμβρίου 2019, 07:44\nΕνδοοικογενειακή βία: Δύο στις δέκα γυναίκες έχουν υπάρξει θύματα βίας Δύο στις δέκα γυναίκες έχουν βιώσει ενδοοικογενειακή βία. Μπορεί να συμβεί σε οποιαδήποτε γυναίκα ανεξαρτήτως οικονομικής κατάστασης ή μορφωτικού...\n3 Δεκεμβρίου 2019, 20:11\nΑντιπαράθεση για εξωτερική πολιτική και Παιδεία: Γ. Αμυράς και Δ. Καλαματιανός στο One Channel Πολιτική αντιπαράθεση για την αντιμετώπιση της τουρκικής προκλητικότητας και για την Παιδεία είχαν οι βουλευτές Γιώργος Αμυράς (ΝΔ) και...\n3 Δεκεμβρίου 2019, 19:40\nΤα ελληνοτουρκικά στο μικροσκόπιο του One Channel – Χ. Μπουκώρος και Μ. Χατζηγιαννάκης Σε αυτά τα ζητήματα, όταν έχεις έναν τόσο προκλητικό γείτονα όπως η Τουρκία, επιβάλλεται η συναίνεση η οποία χτίζεται...\nΗ επόμενη ημέρα στα ελληνοτουρκικά και το «πολεμικό» κλίμα πριν τη συνάντηση Μητσοτάκη – Ερντογάν Την επόμενη ημέρα στις ελληνοτουρκικές σχέσεις, αναλύουν οι Λεωνίδας Ραπτάκης, γερουσιαστής του Δημοκρατικού Κόμματος των ΗΠΑ, Βασίλης Πολίτης, σύμβουλος...\n3 Δεκεμβρίου 2019, 17:55\nΣοκ! Η Φαίη Σκορδά δέχτηκε πρόταση γάμου ζωντανά στην εκπομπή της\nΟι πρώτες αντιδράσεις ΣΥΡΙΖΑ για το κοινωνικό μέρισμα\nΟι προκλήσεις της Τουρκίας και η συνάντηση Μητσοτάκη – Ερντογάν στο τραπέζι του One Channel


Δεν υπάρχει σωτηρία…Κιμ, πάτα το. – Κώστας Αττίας (Kostas Attias)\nΔεν υπάρχει σωτηρία…Κιμ, πάτα το.\nΑναρτήθηκε από τον/την Κώστας Αττίας - Kostas Attias στις 29/12/2016 29/12/2016\nΘα έχετε ακούσει πως στην Ελλάδα υπάρχει η Επιτροπή Ανταγωνισμού.\nΘα υποθέσατε φαντάζομαι πως αυτή η επιτροπή ελέγχει τον ανταγωνισμό στην αγορά έχοντας τα κατάλληλα εργαλεία και το κατάλληλο προσωπικό.\nΚαι θα στοιχηματίζατε πως στους διαδρόμους της θα πέφτατε πάνω σε δεκάδες δικηγόρους….\nΜόνο που όπως έμαθα σήμερα η επιτροπή βασίζεται στην συνεργασία της αποκλειστικά εξωτερικούς δικηγόρους γιατί΄…μεχρι σήμερα δεν έχει στελεχωθεί το κατ’ άρθρο 20 του ν. 3959/2011 Γραφείο Νομικής Υποστήριξης της Επιτροπής Ανταγωνισμού!!!\nΤο 2011 προέβλεψαν, απόλυτα λογικά, να υπάρχει νομική υποστήριξη, και έκαναν και έναν νόμο, ε, απο το 2011 ώς το 2015 οι προηγούμενοι και απο το 2015 ώς το 2017 οι τωρινοί ΔΕΝ ΕΧΟΥΝ ΚΑΤΑΦΕΡΕΙ ΝΑ ΚΑΝΟΥΝ ΤΟ ΣΤΟΙΧΕΙΩΔΕΣ!!!\nΑντί να διορίζουν δεξιά και αριστερά να συγκροτήσουν την περίφημη νομική υπηρεσία!\nΌλοι έχουμε ακούσει πως υπάρχουν δημόσιοι υπάλληλοι τους οποίους αποσπούν υπουργοί στα γραφεία τους.\nΕπίσης όλοι γνωρίζουμε πως υπάρχουν και οι περίφημοι ειδικοί συνεργάτες – σύμβουλοι. Οι μετακλητοί. Αυτοί που προσλαμβάνονται απο τους υπουργούς για να καθίσουν όσο καθίσουν και οι υπουργοί στα γραφεία τους.\nΕ οι ΣΥΡΙΖΑΝΕΛ αυτό το πήγαν στην επόμενη πίστα.\nΤώρα πια ανατίθενται σε δημόσιους υπαλλήλους καθήκοντα μετακλητών, με πλήρη άσκηση και των καθηκόντων της οργανικής τους θέσης , τις αποδοχές της οργανικής και το 40% του βασικού μισθού της θέσης του μετακλητού!\nΠώς θα τα προλαβαίνουν όλα απορώ.\nΣημείωση. Σε άλλο υπουργείο η οργανική σε άλλο υπουργείο η μετακλητή θέση….\nΤο υπουργείο…ανεργίας, συγγνώμη εργασίας το ξέρετε.\nΠοιά είναι η μια απο τις πρώτες διαπίστωσεις που έγινε στο εν λόγω υπουργείο για το 2017 και δημοσιεύτηκε και σε ΦΕΚ;\nΜήπως κάτι σχετικά με τον ιδιωτικό τομέα; Απο εκεί είναι, θυμίζω, οι άνεργοι…\nΟχι. Άλλο ήταν.\nΠως χρειάζονται υπερωρίες στην κεντρική υπηρεσία του υπουργείου όπου υπηρετούν 250 υπάλληλοι γιατί δεν υπάρχουν αρκετοί δημόσιοι υπάλληλοι και υπάρχει μεγάλη έλλειψη προσωπικού σύμφωνα με τα υπηρεσιακά σημειώματα….\nΣυμπέρασμα. Δεν υπάρχει σωτηρία. Πάτα το Κίμ.\nΥΓ: Αυτή την χώρα ελέησαν σήμερα και οι Τσέχοι (απευθείας αυτή την φορά) μετά τους Κορεάτες.\nΝαι οι Τσέχοι.\nΧτές έγινε και τυπικά (μπήκε στο ΦΕΚ) αποδεκτή η δωρεά 1.080.000 ευρώ…\nΥΓ2: Και να μην ξεχνιόμαστε. Εδώ μας φτάσαν τα μνημόνια. Μας μισούν οι ξένοι. Όλοι θέλουν το κακό μας. Μπλά, μπλά, μπλά……\nπροσωπικόυπερωρίεςυπουργείο ΕργασίαςΑΝΕΛΕλλάδαΣΥΡΙΖΑΤσεχίααποσπασμένοιδημόσιοι υπάλληλοιδικηγόροιεπιτροπή ανταγωνισμούμετακλητοίνόμοςνομική υπηρεσίανομική υποστήριξη\nΠροηγούμενο άρθρο Η ΕΡΤ δεν έχει…\nΕπόμενο άρθρο Αντίστροφη μέτρηση, καταμέτρηση, αναμέτρηση…


Αδιανόητο: Οπαδοί του Τραμπ εισέβαλαν στο Καπιτώλιο για να μην επικυρωθεί η νίκη Μπάιντεν- Χάος στην Ουάσινγκτον - Notos Voice\nΑρχική / Ειδήσεις / Αδιανόητο: Οπαδοί του Τραμπ εισέβαλαν στο Καπιτώλιο για να μην επικυρωθεί η νίκη Μπάιντεν- Χάος στην Ουάσινγκτον\nΑδιανόητο: Οπαδοί του Τραμπ εισέβαλαν στο Καπιτώλιο για να μην επικυρωθεί η νίκη Μπάιντεν- Χάος στην Ουάσινγκτον\n3 εβδομάδες πριν\tΕιδήσεις, Κορυφαία Θέματα, Κόσμος\nΧάος στις ΗΠΑ, καθώς οπαδοί του Ντόναλντ Τραμπ εισέβαλαν στο Καπιτώλιο, την ώρα που συνεδρίαζε το Κογκρέσο για την τυπική επικύρωση της εκλογικής νίκης του Τζο Μπάιντεν.\nΚτίρια του Κογκρέσου εκκενώνονται από την αστυνομία, λόγω των διαδηλώσεων υποστηρικτών του Τραμπ, ενώ η συνεδρίαση διακόπηκε μετά την εισβολή στο Καπιτώλιο διαδηλωτών-οπαδών του Τραμπ.\nΣύμφωνα με εικόνες που μεταδίδουν τηλεοπτικά διαδηλωτές εισέβαλαν στην αίθουσα της Γερουσίας.\nΗ αστυνομία του Καπιτωλίου διέταξε το προσωπικό του Κογκρέσου να απομακρυνθεί από το κτίριο Cannon καθώς και από άλλα που βρίσκονται περιμετρικά του Καπιτωλίου λίγο μετά τη λήξη μιας ομιλίας του Ντόναλντ Τραμπ. Ο Ρεπουμπλικανός δισεκατομμυριούχος κάλεσε τους υποστηρικτές του να διαμαρτυρηθούνκατά της επικύρωσης από τους εκλεγμένους του Κογκρέσου της νίκης του Δημοκρατικού αντιπάλου του, που πραγματοποιείτο εκείνη την ώρα στο Καπιτώλιο.\n“Μόλις έφυγα από το γραφείο μου στο Cannon εξαιτίας μιας κοντινής απειλής. Τώρα βλέπουμε διαδηλωτές να επιτίθενται στην αστυνομία του Καπιτωλίου“, έγραψε στο Twitter η Ρεπουμπλικανή εκλεγμένη στη Βουλή των Αντιπροσώπων Νάνσι Μέις\nΗ δήμαρχος της Ουάσινγκτον επιβάλλει απαγόρευση κυκλοφορίας από τις 18.00 τοπική ώρα, σύμφωνα με ανακοίνωση.\nΟ Τραμπ τώρα καλεί τους υποστηρικτές του να αποφύγουν την βία\nΔιαδηλωτές υπέρ του Τραμπ παραβίασαν οδοφράγματα ασφαλείας περιμετρικά του Καπιτωλίου, ανέβηκαν στην κατασκευή που τοποθετήθηκε για την ορκωμοσία του Μπάιντεν, δήλωσαν αυτόπτες μάρτυρες στο Reuters.\nLive η κατάσταση από το Καπιτώλιο\nΠροειδοποίηση για τον κίνδυνο άρνησης της νίκης Μπάιντεν\nΠάντως ο επικεφαλής των Ρεπουμπλικανών στη Γερουσία Μιτς ΜακΚόνελ προειδοποίησε νωρίτερα σήμερα τους συναδέλφους του για τον κίνδυνο οποιασδήποτε άρνησης να πιστοποιηθεί η νίκη του Τζο Μπάιντεν στις προεδρικές εκλογές, λέγοντας ότι μπορεί να προκαλέσει “θανάσιμο” κίνδυνο για τη δημοκρατία.\nΟ Πενς κόντρα στον Τραμπ\nΛίγο πριν ο αντιπρόεδρος των ΗΠΑ Μάικ Πενς ανακοίνωσε ότι δεν θα αντιταχθεί στην πιστοποίηση της νίκης του Τζο Μπάιντεν στις προεδρικές εκλογές, καταφεύγοντας πίσω από τους “περιορισμούς” του Συντάγματος.\nΤο Κογκρέσο εξετάζει τα αποτελέσματα του Κολεγίου των Εκλεκτόρων που δείχνουν νίκη του Τζο Μπάιντεν\nΗ Βουλή των Αντιπροσώπων και η Γερουσία των ΗΠΑ που πραγματοποιούν σήμερα μια σπάνια κοινή συνεδρίαση, άρχισαν να εξετάζουν την πιστοποίηση των αποτελεσμάτων του Κολεγίου των Εκλεκτόρων που δείχνουν ότι ο Δημοκρατικός Τζο Μπάιντεν νίκησε τον Ρεπουμπλικανό πρόεδρο Ντόναλντ Τραμπ.\n‘Ενας αριθμός Ρεπουμπλικανών και από τα δύο Σώματα δήλωσαν ότι θα αμφισβητήσουν την πιστοποίηση μιας χούφτας Πολιτειών σε μια τελευταία προσπάθεια είτε να αρνηθούν τη νίκη του Μπάιντεν είτε να καθυστερήσουν την πιστοποίηση της νίκης του.\nΆλλοι Ρεπουμπλικανοί είπαν ότι η προσπάθεια είναι λανθασμένη και θα μπορούσε να βλάψει το έθνος μακροπρόθεσμα. Έκαναν έκκληση για την ταχεία πιστοποίηση προκειμένου να ανοίξει ο δρόμος για να ορκιστεί ο Μπάιντεν πρόεδρος στις 20 Ιανουαρίου. Οποιαδήποτε πρόκληση αναμένεται να απορριφθεί από τη Βουλή των Αντιπροσώπων και τη Γερουσία.\nΠροηγούμενο Αυστηροποίηση μέτρων: Κλείνουν κομμωτήρια και καταστήματα, απαγόρευση κυκλοφορίας στις 21:00\nΕπόμενο Ο Τραμπ αρνείται ακόμα και τώρα να καλέσει τους διαδηλωτές- οπαδούς του να εγκαταλείψουν το Καπιτώλιο


InfoKids Στα τέλη Ιανουαρίου θα μας επισκεφτεί η γρίπη στην Ελλάδα | InfoKids\nΣυγγραφέας: Σοφία Κωστάρα Στις 14/01/2013 @ 22:34 Σε Υγεία | 0 σχόλια\nΜπορεί μέχρι τώρα να τα πήγαμε σχετικά καλά με τις ιώσεις και το μεγάλο κύμα της γρίπης να μην έχει κάνει ακόμη εκτεταμένα την εμφάνισή του στη χώρα μας, όμως οι πληροφορίες των ειδικών το θέλουν να βρίσκεται καθ' οδόν, αφού αναμενεται στα τέλη Ιανουαρίου.\nΟι αρμόδιοι του Κέντρου Ελέγχου και Πρόληψης Νοσημάτων (ΚΕΕΛΠΝΟ) σημειώνουν ότι αναμένεται αυξημένη κυκλοφορία του ιού της γρίπης - όπως κάθε χρόνο στην Ελλάδα - από τα τέλη Ιανουαρίου έως τα μέσα Μαρτίου.\nΌπως επισημαίνουν οι αρμόδιοι, η γρίπη μπορεί να προκαλέσει από ήπια έως πολύ σοβαρή νόσηση. Οι περισσότεροι υγιείς άνθρωποι ξεπερνούν τη γρίπη χωρίς να παρουσιάσουν επιπλοκές.\nΟρισμένοι, ωστόσο, όπως άτομα που ανήκουν σε ομάδες υψηλού κινδύνου, διατρέχουν μεγαλύτερο κίνδυνο για σοβαρές επιπλοκές που μπορούν να εμφανιστούν και σ' ένα μικρό ποσοστό υγιών ατόμων. Επισημαίνεται μάλιστα ότι η εξάπλωση του ιού ευνοείται από τις χαμηλές θερμοκρασίες, οι οποίες επικρατούν συνήθως αυτούς τους μήνες στη χώρα μας.\nΟι εκπρόσωποι του ΚΕ.ΕΛ.Π.ΝΟ. επισημαίνουν την ανάγκη συνέχισης του εμβολιασμού των ευπαθών ομάδων του πληθυσμού με το αντιγριπικό εμβόλιο καθ' όλη τη διάρκεια του χειμώνα.\n- Η τήρηση των μέτρων υγιεινής και υγιεινής των χεριών καθώς και η αποφυγή συγχρωτισμού, ιδιαίτερα σε περίπτωση εμφάνισης συμπτωμάτων.\n- Η χρήση των αντι-ιικών φαρμάκων κατά της γρίπης, κατά την κρίση των θεραπόντων ιατρών, που θα πρέπει να ξεκινά το ταχύτερο δυνατό, όταν υπάρχει σαφής κλινική υποψία γρίπης.\nURL άρθρου: https://www.infokids.gr/%cf%83%cf%84%ce%b1-%cf%84%ce%ad%ce%bb%ce%b7-%ce%b9%ce%b1%ce%bd%ce%bf%cf%85%ce%b1%cf%81%ce%af%ce%bf%cf%85-%ce%b8%ce%b1-%ce%bc%ce%b1%cf%82-%ce%b5%cf%80%ce%b9%cf%83%ce%ba%ce%b5%cf%86%cf%84%ce%b5%ce%af/


Το νέο Jeep Wrangler Rubicon αγγίζει τα 100 χλμ σε λιγότερο από 5 δευτερόλεπτα - Auto-moto-Νέα για Auto-moto,αθλητικά,Νέα και ειδήσεις live,news,Ειδήσεις νέα για το αυτοκίνητο και τις μηχανές. Εξελίξεις για βενζίνη,diesel,υβριδικά,Formula1,Αυτοκίνητο,Auto - Moto news,auto,moto,νέα\nΤο 1981, το Jeep CJ φιλοξενούσε έναν 5λιτρο V8 απόδοσης 125 ίππων και 220 «λιμπρόποδων» (298Nm) ροπής. Οι φίλοι της μάρκας τα τελευταία χρόνια ζητήσουν επιτακτικά την αναβίωση αυτής της ιδέας και το νέο Jeep Wrangler Rubicon 392 Concept αποτελεί την ένδειξη ότι η επιθυμία τους ίσως σύντομα να γίνει πραγματικότητα.\nΗ θρυλική μάρκα παρουσιάζει το Wrangler Rubicon 392 Concept, όπου κάτω από το καπό του βρίσκεται ένας V8 6,4 λίτρων (392 κυβικές ίντσες) με απόδοση 450 ίππους και 450 «λιμπρόποδα» (610Nm) ροπής. Η ισχύς του συνόλου επιτρέπει στην νέα έκδοση του Wrangler να επιταχύνει από στάση στα 100χλμ./ώρα σε λιγότερο από 5 δευτερόλεπτα. Παράλληλα, το μοντέλο εφοδιάζεται με άξονες Dana 44, κιβώτιο με σχέσεις υποπολλαπλασιασμού, διαφορικά με ηλεκτρονικό κλείδωμα, αλλά και κιτ αύξησης της απόστασης από το έδαφος της Mopar. Το αυτόματο κιβώτιο των 8 σχέσεων σε συνδυασμό με τα παραπάνω στοιχεία συνθέτουν ένα Wrangler με κορυφαίες επιδόσεις σε εντός και εκτός δρόμου διαδρομές.\nΓια τη φιλοξενία του V8 κινητήρα των 6,4 λίτρων και του ενισχυμένου αυτόματου κιβωτίου των 8 σχέσεων, το Wrangler Rubicon 392 Concept εφοδιάστηκε με αναβαθμισμένες βάσεις μηχανής, αλλά και ένα τροποποιημένο πλαίσιο. Παράλληλα, στις αναρτήσεις χρησιμοποιήθηκαν αλουμινένια αμορτισέρ της Fox, ενώ το σύστημα εξαγωγής απέκτησε δύο απολήξεις και ενεργές βαλβίδες που αλλάζουν το ήχο του κινητήρα, εφόσον το επιλέξει ο οδηγός.\nΈχοντας κατακτήσει τη διάκριση Trail Rated, το Wrangler Rubicon 392 Concept έχει τη δυνατότητα να ξεπερνά υδάτινα κολλήματα βάθους 94εκ. ενώ εντυπωσιακές είναι και οι γωνίες προσέγγισης, ράμπας και διαφυγής (51,6ο, 29,5ο, 40,1ο).


Μουσείο Melfort and District Museum: Ξενοδοχεία σε κοντινή απόσταση\nΜουσείο Melfort and District Museum Ξενοδοχεία - Melfort\nΤουριστικό Κέντρο Tourism Information CentreΑξίζει σίγουρα να επισκεφτείτε αυτό το σημείο ενδιαφέροντος (Τουριστικό Κέντρο Tourism Information Centre) που βρίσκεται 1 χλμ. από το κέντρο (Melfort).\nΜουσείο Melfort and District Museum: Μάθετε περισσότερα\nΜουσείο Melfort and District Museum - Τοποθεσία\nMelfort - Εδώ βρίσκεται το ακόλουθο σημείο ενδιαφέροντος: Μουσείο Melfort and District Museum. Περάστε την ημέρα σας εξερευνώντας την περιοχή και βλέποντας τα τοπικά αξιοθέατα. Αν αναζητάτε τι μπορείτε να κάνετε στην περιοχή, γιατί δεν επισκέπτεστε τα ακόλουθα σημεία ενδιαφέροντος: Λέσχη Γκολφ & Εξοχική Λέσχη του Μέλφορτ και Τουριστικό Κέντρο Tourism Information Centre;\nΜουσείο Melfort and District Museum - Τι μπορείτε να δείτε και να κάνετε στη γύρω περιοχή\nΜουσείο Melfort and District Museum: Τι μπορείτε να κάνετε στη γύρω περιοχή\n• Τουριστικό Κέντρο Tourism Information Centre


Αναμένοντας τα νέα επικυρωμένα πρωτόκoλλα που θα εφαρμοσθούν τη νέα σχολική περίοδο, λαμβάνοντας εγκαίρως μέτρα και με όπλο την εμπειρία της προηγούμενης χρονιάς στη φαρέτρα, ο Δήμος Σερρών δηλώνει ετοιμότητα, μια ανάσα πριν το πρώτο σχολικό κουδούνι.\nΜιλώντας στην ΕΡΤ Σερρών ο Αντιδήμαρχος Παιδείας Δημήτρης Σιαμάγκας είπε πως από σήμερα μαζί με το εκπαιδευτικό προσωπικό στα σχολεία βρίσκονται και οι καθαρίστριες για την προετοιμασία των χώρων, τη διασφάλιση της υγιεινής και της λειτουργικότητας σε όλους τους χώρους των σχολείων. Παράλληλα έχει ήδη δοθεί εντολή σε όλους τους Δ/ντές των σχολείων να παραγγείλουν από τους προμηθευτές του Δήμου ότι θεωρούν απαραίτητο για τη διασφάλιση της υγιεινής των χώρων.\n10 καθαρίστριες επιπλέον\nΣχετικά με τον αριθμό των καθαριστριών στις σχολικές μονάδες του Δήμου Σερρών ο κ. Σιαμάγκας τόνισε πως φέτος αυξήθηκε με 10 επιπλέον κυρίες, φτάνοντας τις 90 στον αριθμό. Μάλιστα διευκρίνισε πως φέτος ο αριθμός και οι ώρες των καθαριστριών είναι στη δικαιοδοσία του Δήμου Σερρών και ο Δήμος αποζημιώνει τις επιπλέον ώρες (περίπου 50) που αξιολόγησε πως είναι απαραίτητες για τη διασφάλιση της υγιεινής των σχολείων.